title: Landumat

text: Landumat (myös "landomat") ovat atlantinkongolaista kieltä puhuva kansa Guinean rannikolla. He asuvat maan lounaisosassa Bokén kaupungin ympäristössä ja lähellä Guinea-Bissaun rajaa. Landumia on 14 000 henkeä.


title: Landumat

text: Landumien sukukansoja ovat bagat, kissit, nalut, limbat ja bullomit. Pohjoisesta saapuneet fulbet ja susut pakottivat heidät siirtymään jokien halkomalle soistuneelle rantavyöhykkeelle. Siirtomaa-aikana landumat toimivat eurooppalaisten kaupankäynnin välittäjinä. 1800-luvulla he alkoivat sulautua susuihin.


title: Landumat

text: Kansan pääelinkeinot ovat maanviljely ja kalastus. Tärkeimmät viljelykasvit ovat riisi, banaani, maniokki, bataatti ja maissi sekä nykyään myös kahvi, maapähkinä, sokeriruoko, vihannekset ja hedelmät. Lisäksi keräillään kookos- ja öljypalmun hedelmiä sekä kolapähkinöitä. Landumien käsityöläiset ovat tunnettuja suurikokoisista naamioistaan.


title: Landumat

text: Asumuksena toimivat pyöreät lehvä- tai olkikattoiset majat. Eurooppalainen vaatetus on korvannut lannevaatteet ja kasvikuiduista valmistetut hameet. Ruokavalio koostuu etupäässä kasviksista. Perhe on suuri ja polygynia on yleistä. Sukujärjestelmä on patrilineaarinen ja avioliitto patrilokaalinen. Kyläyhteisöt muodostivat aikaisemmin Fouta Djallonin muslimihallitsijoiden alaisia päällikkökuntia. Miehet ja naiset kuuluivat initiaatioriittejä harjoittaviin salaseuroihin.


title: Landumat

text: Landumat harjoittavat etupäässä perinteistä uskontoa, johon kuuluu esi-isien ja luonnonvoimien palvontaa. Lisäksi on sunnimuslimeja ja katolisia.


title: Kalle Arvola (kunnallisneuvos)

text: Kalle Arvola (1914–2006) oli suomalainen, Limingassa asunut maanviljelijä, kunnallisneuvos ja kotiseutuaktiivi.


title: Kalle Arvola (kunnallisneuvos)

text: Kalle ja Katri Arvola perustivat Alakestilän tilan maille 1930-luvulla Alakestilän arboretumin, jossa on 120 puulajia ja 60 erilaista pensasta. Arboretumin erikoisuuksiin kuuluvat muun muassa käärme- ja riippakuuset, aasialainen ohotanpihta ja kivikoivu, siperiansembramänty, kontortamänty ja makedonianmänty, japaninpihlaja ja amerikanpihlaja sekä uhanalainen jokipaju.


title: Kalle Arvola (kunnallisneuvos)

text: Arvola esitti 1983 ajatuksen omasta pitäjäpuvusta liminkalaisille naisille. Ensimmäinen Marja Junttilan suunnittelema Limingan pitäjänpuku luovutettiin Kalle Arvolan puolisolle Katri Arvolalle vuoden 1991 pitäjäjuhlassa.


title: Donald Trumpin terveys

text: Donald Trumpin terveys on noussut puheenaiheeksi ympäri maailman sen jälkeen, kun hänet valittiin Yhdysvaltain presidentiksi. Astuessaan virkaan 70-vuotiaana hänestä tuli vanhin sen vastaanottanut ihminen. Fyysisen terveyden lisäksi myös hänen psyykkinen terveytensä on ollut keskustelunaiheena.


title: Donald Trumpin terveys

text: Donald Trumpin terveys on tammikuussa 2018 tehdyn ja julkaistun terveystarkastuksen mukaan "erinomainen". Tarkastuksen suoritti Valkoisen talon lääkäri Ronny Jackson 12. tammikuuta 2018 ja sen tulokset julkistettiin lehdistötilaisuudessa 17. tammikuuta.


title: Donald Trumpin terveys

text: Trump painoi terveystarkastusta tehtäessä 108 kilogrammaa. Hänen verenpaineensa oli normaali 122/74 ja lepopulssinsa 68. Hänen sydämessään ei todettu vikaa. Trumpilla on aiemmin todettu korkea kolesteroli ja ruusufinni. Hän käyttää kolesterolilääkettä sekä aspiriinia, ruusufinnilääkettä ja kaljuuntumislääkettä. Hänelle tehtiin umpilisäkkeen poisto 11-vuotiaana.


title: Donald Trumpin terveys

text: Lääkäri Jacksonin mukaan Trumpin hyvä terveys on seurausta alkoholin ja tupakan käytön välttämisestä.


title: Donald Trumpin terveys

text: Osana terveystarkastusta Trumpin omasta pyynnöstä hänelle tehtiin kognitiivinen testi, Montreal Cognitive Assessment (MoCA) josta hän sai 30/30 pistettä. Kognitiivisen testin perusteella Trumpilla ei ole dementian oireita. Valkoisen talon lääkärin mukaan ei ole aihetta epäillä että Trumpilla olisi ongelmia ajattelunsa suhteen.


title: Donald Trumpin terveys

text: Vuonna 2015 Trump saneli lääkärilleen Harold Bornsteinille mitä tämä kirjoittaa Trumpin terveydentilasta kertovaan lääkärintodistukseen.


title: Donald Trumpin terveys

text: Kriitikoiden mukaan Trumpille tehty kognitiivinen testi on liian yksinkertainen väitettyjen ongelmien paljastamiseen.


title: Donald Trumpin terveys

text: Lukuisten mielenterveyden asiantuntijoiden mukaan Trumpin narsistisuus tekee hänestä kykeneväisen mihin vaan, kun seinät alkavat kaatua hänen päälleen. Change.org-sivustolla olleeseen kansalaisaloitteeseen nimeltä ""Trump is mentally ill and must be removed"" saatiin kerättyä 70 749 mielenterveysalan henkilön allekirjoitusta ennen kuin se suljettiin.


title: Futsal-Liigan kausi 2014–2015

text: Futsal-Liigan kausi 2014–2015 oli suomalaisen futsalin pääsarjatason 17. kausi. Kausi alkoi 4.10.2014 ja päättyi finaalisarjan kolmanteen otteluun 29.4.2015. Hallitsevana mestarina kauteen lähti Ilves FS. Futsal-Liigassa pelattiin 12 osallistuvan joukkueen kesken kaksinkertainen runkosarja, jonka kahdeksan parhaiten sijoittunutta joukkuetta jatkoivat pudotuspeleihin.


title: Futsal-Liigan kausi 2014–2015

text: Futsal-Liigan mestaruuden kaudella 2014–2015 voitti Sievi FS kukistamalla finaalisarjassa Kampuksen Dynamon otteluvoitoin 3–0. Kauden päätteeksi PS Villa ja TPK putosivat liigasta. TPK pudotettiin Palloliiton alaisista sarjoista joukkueen luovutettua putoamiskarsintasarjan FC Kemiä vastaa.


title: Futsal-Liigan kausi 2014–2015

text: Runkosarjan kahdeksan parasta jatkavat pudotuspeleihin. Sarjan viimeiseksi sijoittunut PS Villa tippui suoraan Futsal-Ykköseen ja sijoille 10. ja 11. jääneet TPK ja Mad Max liigakarsintaan.


title: Futsal-Liigan kausi 2014–2015

text: Puolivälierät pelattiin paras kolmesta-järjestelmällä. Välierät ja finaalisarja ratkottiin paras viidestä-järjestelmällä.


title: Futsal-Liigan kausi 2014–2015

text: Puolivälierävaiheessa otteluparit muodostettiin valintaperusteella. Runkosarjan voittaja sai valita vastustajansa joukkueista, jotka sijoittuivat sijoille 5 – 8; sen jälkeen runkosarjan sijalle 2 sijoittunut sai valita jäljellä olevista sijoille 5 – 8 sijoittuneista ja lopuksi sijalle 3 sijoittunut valitsi jäljellä olevista sijoille 5 – 8 sijoittuneista. Välierien otteluparit ja kotietu sekä finaalien kotietu ratkaistiin joukkueiden runkosarjasijoituksen perusteella.


title: Futsal-Liigan kausi 2014–2015

text: Jos yksittäinen pudotuspeliottelu päättyi tasan, pelattiin 2 x 5 minuutin jatko-ottelu ja jos senkin jälkeen ottelu oli yhä tasan niin voittaja ratkaistaan 10m rangaistuspotkuilla.


title: Futsal-Liigan kausi 2014–2015

text: 16.5.2015 järjestetyssä Futsal-gaalassa palkittiin kauden 2014–2015 parhaita onnistujia. Miesten Futsal-Liigan osalta jaettiin seuraavia palkintoja:


title: Futsal-Liigan kausi 2014–2015

text: Kauden Futsalpelaaja: Miika Hosio, KaDy


title: Futsal-Liigan kausi 2014–2015

text: Kauden Maalivahti: Juha Ojanperä, Ilves FS


title: Futsal-Liigan kausi 2014–2015

text: Kauden Puolustuspelaaja: Jukka Kytölä, KaDy


title: Futsal-Liigan kausi 2014–2015

text: Kauden Hyökkäyspelaaja: Miika Hosio, KaDy


title: Futsal-Liigan kausi 2014–2015

text: Kauden Lupaava pelaaja: Jani Korpela, Ilves FS


title: Futsal-Liigan kausi 2014–2015

text: Kauden tulokas: Sergei Korsunov, PP-70


title: Futsal-Liigan kausi 2014–2015

text: Kauden kehittyjä: Arber Istrefi, SoVo Futsal


title: Futsal-Liigan kausi 2014–2015

text: Mestarivalmentaja: Petteri Pulkkinen, Sievi Futsal


title: Futsal-Liigan kausi 2014–2015

text: Kauden Erotuomari: Timo Onatsu


title: Futsal-Liigan kausi 2014–2015

text: Kauden Lupaava Erotuomari: Tuomo Ojala


title: Futsal-Liigan kausi 2014–2015

text:
Kauden futsaltapahtuma: Puolivälieräsarja KaDy – Riemu
Futsal-Liigan tähtikentällinen 2014-15


title: Futsal-Liigan kausi 2014–2015

text: Juha-Matti Savolainen (MV)


title: Futsal-Liigan kausi 2014–2015

text: Jukka Kytölä


title: Futsal-Liigan kausi 2014–2015

text: Mika Jussila


title: Futsal-Liigan kausi 2014–2015

text: Miika Hosio


title: Futsal-Liigan kausi 2014–2015

text: Nikola Erceg


title: Bagat

text: Bagat ovat atlantinkongolaista kieltä puhuva kansa Guinean rannikolla ja saaristossa. He asuvat Conakryn pohjoispuolella. Bagoja on 100 000 henkeä, mutta he ovat nopeasti sulautumassa susuihin.


title: Bagat

text: Bagat ovat kieleltään ja kulttuuriltaan lähellä kissejä, naluja, landumoja, temnejä, limboja ja bullomeja. Heidän uskotaan olevan kotoisin Fouta Djallonin ylängöltä, jossa on säilynyt yksittäisiä kyliä. 1600–1700-luvuilla bagat muuttivat Port Lokon seudulle, josta susut karkottivat heidät pohjoiseen. Eristyneisyytensä takia bagat ovat säilyttäneet tai luoneet uudelleen arkaaisia kulttuuripiirteitä.


title: Bagat

text: Kansan pääelinkeino on riisin viljely. Miehet viljelevät myös maniokkia, bataattia ja durraa ja naiset maissia, taaroa ja maapähkinää. Vaihdon välineenä toimivat naisten merivedestä valmistama suola ja kolapähkinät. Rantoja myötäilevät kylät koostuvat nelikulmaisista olkikattoisista taloista pylväiden varaan pystytettyine verantoineen.


title: Bagat

text: Kyliä johtavat miesten ja naisten muodostamat neuvostot. Ydinperheiden muodostamaa suurperhettä johtaa vanhin mies. Miehet ja naiset muodostavat salaseuroja. Bagat harjoittavat perinteistä uskontoa, johon kuuluu luonnonvoimien palvontaa ja naishahmon symboloima hedelmällisyyden kultti.


title: Stäfa

text: Stäfa on kaupunki Sveitsissä Zürichin kantonissa. Siellä oli vuoden 2017 lopulla 14 435 vakinaista asukasta.


title: Stäfa

text: Stäfa sijaitsee Zürichinjärven itärannalla parikymmentä kilometriä Zürichstä kaakkoon.


title: Stäfa

text: Stäfa on maailmanlaajuisesti toimivan kuulolaiteyritys Sonovan kotipaikka.


title: Stäfa

text: Kaupunki on Zürichin seudun merkittävintä viininviljelyaluetta.


title: Stäfa

text: Zürichinjärven itärantaa seuraileva SBB:n rautatie ja valtatie 17 () Zürichistä Rapperswiliin kulkevat Stäfan kautta. Kaupungista on ZSG:n (Zürichsee Schifffahrtsgesellschaft) säännöllinen laivayhteys Zürichinjärven yli Wädenswiliin, ja Zürichin ja Rapperswilin väliset risteilylaivat poikkeavat Stäfassa.


title: Tallensit

text: Tallensit (myös "talensit") ovat gurilaista kieltä puhuva kansa Ghanan koillisosassa Gambagan kaupungin länsipuolella. Heitä on 80 000 henkeä.


title: Tallensit

text: Kansan pääelinkeinot ovat karjanhoito, maanviljely, metsästys ja käsityöammatit. Tärkeimmät viljelykasvit ovat hirssi, durra, fonio, riisi, maissi ja pavut. Tallensit asuvat savimajoista koostuvissa pienissä asutuksissa. Ruokavalio koostuu etupäässä maito- ja kasvisruoista.


title: Tallensit

text: Yhteiskunta perustuu suurperheisiin ja patrilineaarisiin sukuihin. Avioliitto on virilokaalinen, polygynia ja serkusavioliitot ovat yleisiä.


title: Tallensit

text: Suurin osa tallenseista harjoittaa perinteistä uskontoa, johon kuuluu esi-isien ja maan palvontaa, noituutta ja taikuutta. Osa on sunnimuslimeja.


title: Eero Ilmari Sutinen

text: Eero Ilmari Sutinen (12. heinäkuuta 1892 Kontiolahti – 1947) oli Turun asemakaava-arkkitehti, joka suunnitteli myös Käpylän kirkon ja seurakuntasalin.


title: Eero Ilmari Sutinen

text: Ilmari Sutisen vanhemmat olivat kansakoulunopettaja Pekka Sutinen ja Alexandra Albertina Bruun ja puoliso vuodesta 1926 Aino Inkeri Mönkkönen. Sutinen tuli ylioppilaaksi 1911 ja valmistui arkkitehdiksi 1917. Opintomatkoja hän teki Skandinaviaan, Itämeren maihin ja Keski-Eurooppaan. Sutinen toimi Yleisten rakennusten ylihallituksen ylimääräisenä arkkitehtina 1918–1919. Turun asemakaava-arkkitehti hän oli vuodesta 1925 Bertel Jungin jälkeen, Harald Andersinin jäätyä virkaan valitsematta. Käpylän kirkon ja seurakuntasalin piirustukset Sutinen laati 1929.


title: Brandenburgin provinssi

text: Brandenburgin provinssi oli osa Preussia vuosina 1815–1945. Provinssin pinta-ala oli 39 838 neliökilometriä. Vuoden 1910 väestönlaskennassa sen asukasluku oli 6,16 miljoonaa.


title: Stella ja Sami

text: Stella ja Sami () on vuosina 2010–2013 ensiesitetty piirrossarja. Kanadalaisen Marie-Louise Gayn lastenkirjoihin perustuvassa piirrosanimaatiosarjassa Stella opastaa pikkuveli Samia. Isosisko löytää oikeat vastaukset Samin loppumattomiin kysymyksiin.


title: Stella ja Sami

text: Manitobassa, yhdeksänvuotias tyttö nimeltä Stella ohjaa hänen nelivuotiaan veljensä, Sami, niiden takapihan ulkopuolella olevien luonnonvaraisten tilojen läpi. Hänelle suuri ulkona on enemmän kuin vain paikka - se on leikkikaveri.


title: Stella ja Sami

text:
1. tuotantokausi (2010) 2. tuotantokausi (2013)
Tuotantokausi 1 (2010)


title: Stella ja Sami

text: käännös: Mari Riikonen


title: Stella ja Sami

text: tuotanto: Uptempo Oy


title: Stella ja Sami

text: Tuotantokausi 2tuotanto: Uptempo Oy Arvaa kuinka paljon sinua rakastan


title: Kwenit

text: Kwenit (myös "gurot") ovat mandelaista kieltä puhuva kansa Norsunluurannikolla. He asuvat Valkoisen- ja Punaisen-Bandaman keskijuoksuilla Bouaflén ja Zuénoulan departementeissa. Kwenejä on 420 000 henkeä.


title: Kwenit

text: Kwenien lähin sukukansa ovat manot. He ovat muuttaneet 1500–1600-luvuilla pohjoisesta ja sulattaneet itseensä alueen alkuperäiskansoja.


title: Kwenit

text: Kansan pääelinkeino on maanviljely. Tärkeimmät viljelykasvit ovat riisi, hirssi, jamssi ja maissi, pohjoisessa taaro, etelässä banaani ja luoteessa maniokki. Nykyään suuri osa kweneistä työskentelee kahvi- ja pohjoisessa kaakao- tai puuvillaviljelmillä. Lisäksi harjoitetaan karjanhoitoa, metsästystä ja käsityöammatteja.


title: Kwenit

text: Kwenit asuvat pyöreistä tai pohjoisessa nelikulmaisista majoista koostuvissa tiiviissä rivikylissä. Ruokavalio koostuu puuroista, keitoista ja paistetuista juureksista ja vihanneksista, jotka on maustettu palmuöljyllä ja voimakkailla kastikkeilla. Vaihdon välineenä toimivat kolapähkinät ja palmuviini.


title: Kwenit

text: Yhteiskunta perustuu patrilineaarisiin sukuihin, salaseuroihin ja varsinkin aikaisemmin ikäryhmiin. Avioliitto on virilokaalinen. Polygynia, leviraatti, sororaatti ja ostoavioliitto ovat yleisiä. Nuoret käyvät läpi aikuistumisriittejä.


title: Kwenit

text: Suurin osa kweneistä harjoittaa perinteistä uskontoa, johon kuuluu luonnonvoimien ja esi-isien palvontaa, noituutta ja taikuutta. Osa on sunnimuslimeja, osa katolisia tai protestantteja.


title: Pommerin provinssi

text: Pommerin provinssi oli osa Preussia vuosina 1815–1945. Provinssin pinta-ala oli 39 197 neliökilometriä vuonna 1939. Vuonna 1925 sen asukasluku oli 2,22 miljoonaa, kun vuoden 1905 väestönlaskennassa asukkaita oli 1,68 miljoonaa. Provinssin pääkaupunki oli Stettin, jonka asukasluku oli noin 220 000 vuonna 1905.


title: Malcolm Sinclair

text: Malcolm Sinclair (1690 – 17. kesäkuuta 1739) oli ruotsalainen aatelismies, majuri ja diplomaatti jonka kaksi venäläistä upseeria murhasi hänen ollessaan paluumatkalle Osmanien valtakunnasta Ruotsiin. Sinclairin murha oli yhtenä syynä Ruotsin ja Venäjän välisen Hattujen sodan syttymiseen vuonna 1741 ja murhasta julkaistiin myös Anders Odelin tekemä arkkiviisu.


title: Malcolm Sinclair

text: Sinclairin suku oli muuttanut Skotlannista Ruotsiin 1600-luvulla. Hänestä tuli henkikaartin aliluutnantti ja hän osallistui Kaarle XII:n Venäjälle 1707 tekemään sotaretkeen ja oli mukana Pultavan taistelussa. Ruotsalaisten antauduttua Perevolotjnassa heinäkuussa 1709 Sinclair joutui sotavankeuteen. Hän oli vankina Kazanissa vuoteen 1722 saakka jolloin hän pääsi palaamaan Ruotsiin. Paluun jälkeen Sinclair ylennettiin luutnantiksi.


title: Malcolm Sinclair

text: Vuonna 1737 Sinclair lähetettiin Osmanien valtakuntaan hankkimaan tietoja Turkin ja Venäjän välillä parhaillaan käydysrä sodasta. Vuonna 1738 Upplannin rykmentissä majurina palvellut Sinclair lähti toiselle matkalle Osmanien valtakuntaan. Hänen mukanaan oli Ruotsin Konstantinopolissa olleille lähettiläille osoitettu kirje joka käsitteli neuvottelujen aloittamista Ruotsin ja Osmanien valtakunnan liitosta Venäjää vastaan. Vaikka Sinclairin matka pidettiin salassa Venäjän Ruotsin-lähettiläs kreivi Mikhail Bestuzhev-Rjumin sai tietää siitä ja lähetti asiasta tiedon Venäjän hallitukselle. Hän lähetti myös kuvan Sinclairista ja ehdotti tämän surmaamista matkan aikana jotta Venäjää vastaan suunnatun liiton syntyminen estettäisiin.


title: Malcolm Sinclair

text: Sinclairin menomatka onnistui ilman välikohtauksia ja huhtikuun alussa 1739 hän lähti Konstantinopolista takaisin Ruotsiin mukanaan kirjeet sulttaanilta, suurvisiiriltä ja Ruotsin lähettiläältä. Sinclarin paluumatkaa suojasi ensin turkkilainen ja sitten puolalainen vartio aina Itävallan rajalle saakka koska epäiltiin venäläisten aikovan pysäyttää hänet. 17. kesäkuuta Sinclair oli matkalla Itävallan puolella Sleesiassa muutamia kilometrejä pohjoiseen Breslausta Grünebergin (Zielona Góra) ja Neustadtin (Prudnik) välillä kun kaksi venäläisen kenraali Burkhard Christoph von Münnichin lähettämää venäläistä upseeria kapteeni Kütler ja luutnantti Lewitzki pysäyttivät hänet. Upseerit ottivat Sinclairilta hänen hallussaan olleet diplomaattiset paperit, kiskoivat hänet ulos vaunusta ja veivät läheiseen metsään jossa hänet tapettiin ja ryöstettiin.


title: Malcolm Sinclair

text: Sinclairin seurassa oli matkustanut ranskalainen kauppias Couturier joka vietiin Dresdeniin jossa Venäjän lähettiläs piti häntä jonkin aikaa vankina. Vapauduttuaan Couturier matkusti Tukholmaan jossa hän todisti Sinclairin viime vaiheista. Venäjän hallitus kielsi asian paljastuttua osuutensa Sinclairin murhaan ja karkoitti murhan tehneet upseerit Siperiaan. He pääsivät palaamaan sieltä keisarinna Elisabetin hallituskaudella jolloin heidät ylennettiin ja he asettuivat Kazaniin.


title: Malcolm Sinclair

text: Sinclairin murha herätti Ruotsissa suurta kiihtymystä ja venäläisvihaa ja oli osaltaan vaikuttamassa sodan alkamiseen Ruotsin ja Venäjän välillä 1741. Anders Odel teki murhasta arkkiveisun jonka säkeistöissä kuvattiin kuinka Sinclair tapaa tuonpuoleisessa kuningas Kaarle XII:ta, kuvailee kohtaloaan ja kehoittaa ruotsalaisia kostamaan murhan Venäjälle,


title: Malcolm Sinclair

text: Vuonna 1909 Ruotsin hallitus pystytti Sleesiaan murhan tapahtumapaikalle muistopatsaan jonka jalustassa oli saksankielinen teksti "Hier fiel durch Mörderhand d. Schwed. Gesandte Baron v. Sinclair 17. VI. 1739" ("Tällä paikalla kaatui murhaajan käden kautta ruotsalainen lähettiläs, paroni von Sinclair 17. kesäkuuta 1739"). Johan Henrik Scheffelin Sinclairista maalaama muotokuva on nykyisin esillä Gripsholmin linnassa.


title: Naisten marssi

text: Naisten marssi voi tarkoittaa seuraavia tapahtumia:


title: Virilokaalisuus

text: Virilokaalisuus eli patrilokaalisuus on avioliiton jälkeinen asumismuoto, jossa aviopari asuu miehen sukulaisten kanssa. Lapset varttuvat isänsä yhteisössä, joka voi olla kotitalous, kylä tai muu paikallisyhteisö. Asumismuoto kokoaa yhteen sukulaismiehet, näiden vaimot ja lapset.


title: Virilokaalisuus

text: Muita asumismuotoja ovat neolokaalisuus (aviopari perustaa oman kotitalouden), uksorilokaalisuus (aviopari asuu vaimon sukulaisten kanssa) ja avunkolokaalisuus (enon luona asuminen).


title: Uksorilokaalisuus

text: Uksorilokaalisuus eli matrilokaalisuus on avioliiton jälkeinen asumismuoto, jossa aviopari asuu vaimon sukulaisten kanssa, ei kuitenkaan välttämättä samassa kotitaloudessa. Sosiaalisen ryhmittymän ytimen muodostavat tällöin yhdessä asuvat naiset lapsineen ja puolisoineen.


title: Uksorilokaalisuus

text: Muita asumismuotoja ovat neolokaalisuus (aviopari perustaa oman kotitalouden), virilokaalisuus (aviopari asuu miehen sukulaisten kanssa) ja avunkolokaalisuus (enon luona asuminen).


title: Metyylivinyylieetteri

text: Metyylivinyylietteri (CHO) on tyydyttymättömiin eettereihin kuuluva orgaaninen yhdiste. Yhdistettä käytetään monomeerina valmistettaessa polymeerejä.


title: Metyylivinyylieetteri

text: Huoneenlämpötilassa metyylivinyylieetteri on väritöntä kaasua. Paineistettuna se voidaan nesteyttää. Yhdiste liukenee vähäisessä määrin veteen ja hyvin orgaanisiin liuottimiin kuten etanoliin, dietyylieetteriin ja asetoniin. Yhdiste on reaktiivista ja polymeroituu helposti.


title: Metyylivinyylieetteri

text: Metyylivinyylieetteriä valmistetaan etyynin ja metanolin välisellä reaktiolla 120 °C:n lämpötilassa. Katalyytteinä käytetään voimakkaita emäksiä kuten natriummetoksidia. On myös kehitetty prosessi, jossa eteeni reagoi metanolin kanssa palladiumyhdisteiden katalysoimana. Metyylivinyylieetteristä valmistetaan polymeerejä. Tällaisia ovat esimerkiksi poly(metyylivinyylieetteri) ja metyylivinyylieetterin ja maleiinianhydridin muodostama polymeeri.


title: Ulla-Kirsti Junttila

text: Ulla-Kirsti Junttila (s. 1950) on suomalainen teollinen muotoilija, joka on erikoistunut kaupunkiympäristöjen suunnitteluun ja tutkimiseen sekä kadunkalusteiden muotoiluun. Hänet palkittiin vuonna 1987 ensimmäisellä Vuoden muotoilija -palkinnolla.


title: Ulla-Kirsti Junttila

text: Ulla-Kirsti Junttila valmistui Taideteollisesta korkeakoulusta teolliseksi muotoilijaksi vuonna 1978 ja taiteen lisensiaatiksi 1994. Hän on työskennellyt omassa muotoilutoimistossaan, Helsingin kaupungin rakennusviraston tuote- ja ympäristösuunnittelijana sekä Sito Oy:n konsulttina. Hän on suunnitellut kävelykatuja, aukioita, toreja ja muita julkisia kaupunkitiloja sekä ollut toteuttamassa monia esteettömyyshankkeita. Rakennusvirastossa hän on vastannut Helsingin kaupungin katutaidehankkeista ja suunnitellut useita ympäristötaideteoksia.


title: Ulla-Kirsti Junttila

text: Junttilan voitti vuonna 1981 Oy Lohja Ab:n järjestämän, Petter Forsströmin mukaan nimetyn suunnittelukilpailun betonisella kadunkalustesarjalla "Elemento". Se tuli tuotantoon 1982 Lemminkäinen-yhtiön kiinnostuttua siitä. Sarjaa on sittemmin valmistanut Rudus. Junttilan suunnittelemia ulkokalusteita valmistaa myös Lappset.


title: Ulla-Kirsti Junttila

text: Suunnittelutyönsä lisäksi Junttila on toiminut tuntiopettajana Taideteollisessa korkeakoulussa ja Lahden ammattikorkeakoulussa sekä kirjoittanut useita alansa oppikirjoja.


title: Susan Strasberg

text: Susan Strasberg (22. toukokuuta 1938 – 21. tammikuuta 1999 New York) oli yhdysvaltalainen näyttelijä ja kuuluisan ohjaajan ja opettajan Lee Strasbergin tytär.


title: Susan Strasberg

text: Susan Strasbergin ensimmäinen rooli oli kaksoisrooli murhattuna tyttönä ja tämän ystävänä Seth Holtin kauhuelokuvassa "Pelon tunne". Sen jälkeen hän teki kohtalaisen menestyksekkään roolin eri osissa vuosien mittaan.


title: Evelinan diskografia

text: Tämä on suomalaisen laulaja ja lauluntekijä Evelinan diskografia.


title: Zanthoxylum fagara

text: Zanthoxylum fagara on ruutakasveihin kuuluva kymmenen metriä korkeaksi kasvava pensas tai pieni puu. Sitä kasvaa Amerikan mantereen trooppisissa oloissa Floridasta, Meksikon kautta Etelä-Amerikan luoteisosiin. Sitä elää myös Länsi-Intian saaristossa ja Galápagossaarilla.


title: Patrick Shanahan

text: Patrick Shanahan (s. 27. heinäkuuta 1962) on yhdysvaltalainen liikemies ja poliitikko. Hän on toiminut Yhdysvaltojen virkaatekevänä puolustusministerinä vuoden 2019 alusta, ja sitä ennen varapuolustusministerinä heinäkuusta 2017.


title: Patrick Shanahan

text: Shanahan on opiskellut koneinsinööriksi Washingtonin yliopistossa ja Massachusetts Institute of Technologyssä, ja suorittanut jälkimmäisessä myös kaupallisen alan tutkinnon. Ennen uraansa valtionhallinnossa hän työskenteli Boeingilla.


title: Patrick Shanahan

text: Kun 54-vuotias Shanahan nimitettiin varapuolustusministeriksi, hänellä ei olltu sotilaallista tai poliittista kokemusta. Hän oli kuitenkin tutustunut asevoimien kalustohankintohin myyjän ominaisuudessa. 2000-luvun alkupuolella hän johti Boeingin ohjelmaa, joka kehitti suojautumista ballistisia ohjuksia vastaan. Hän oli joitakin vuosia myös sotilashelikopteriosaston johdossa.


title: Christoph Vitzthum

text: Carl Christoph Eric Vitzthum von Eckstädt (s. 1969) on suomalainen yritysjohtaja, joka on toiminut vuodesta 2013 Fazerin konsernijohtajana. Vitzthum on ollut myös Konecranesin hallituksen puheenjohtajana vuodesta 2016.


title: Christoph Vitzthum

text: Ennen Fazerille siirtymistä Vitzthum työskenteli Wärtsilän palveluksessa, missä hän oli aloittanut uransa toimien business controllerina 1997–1998 ja viimeksi konsernin Service-liiketoiminnan johtajana 2009–2013.


title: Christoph Vitzthum

text: Konecranesin hallituksen puheenjohtajaksi Vitzthum valittiin keväällä 2016 Stig Gustavsonin luovuttua paikasta. Vitzthum on istunut myös Oras Investin hallituksessa vuodesta 2013 ja sijoitusyhtiö Nordstjernan hallituksessa vuodesta 2017.


title: Christoph Vitzthum

text: Vitzthum on valmistunut kauppatieteiden maisteriksi Svenska handelshögskolanista.


title: Meilen

text: Meilen on kaupunki Sveitsissä Zürichin kantonissa. Siellä oli vuoden 2017 lopulla 13 999 vakinaista asukasta.


title: Meilen

text: Meilen sijaitsee Zürichinjärven itärannalla viitisentoista kilometriä Zürichistä kaakkoon.


title: Meilen

text: Zürichinjärven itärantaa seuraileva SBB:n rautatie ja valtatie 17 () Zürichistä Rapperswiliin kulkevat Meilenin kautta. Kaupungista on FHM:n (Zürichsee-Fähre Horgen-Meilen AG) tiheä autolauttaliikenne Zürichinjärven yli Horgeniin, ja ZSG:n (Zürichsee Schifffahrtsgesellschaft) Zürichin ja Rapperswilin väliset risteilylaivat poikkeavat Meilenissa.


title: Kalsiumformiaatti

text: Kalsiumformiaatti (Ca(HCO)) on muurahaishapon kalsiumsuola.


title: Kalsiumformiaatti

text: Korkean hydrofiilisyytensä takia kalsiumformiaattia käytetään sementtipohjaisissa rakennusmateriaaleissa pakkasenkestävänä lisäaineena ja kiihdyttimenä, jonka avulla voidaan nopeuttaa materiaalin kovettumista.


title: Kalsiumformiaatti

text: Elintarviketeollisuudessa se tunnetaan myös säilöntäaineena E238, joskin joissain maissa sen käyttö elintarvikelisäaineena on kielletty.


title: Enzo Staiola

text: Enzo Staiola (s. 15. marraskuuta 1939 Rooma), on italialainen entinen näyttelijä, joka joutui alalle sattumalta Vittorio De Sican tarjottua hänelle yhtä pääosista menestyselokuvassaan "Polkupyörävaras" (1948). Staiola oli tällöin vain yhdeksänvuotias. Hänen näyttelemisensä oli yleisön ja elokuvaohjaajien mielestä niin laadukasta, että se avasi hänelle uran alalla. Staiola näytteli vuosina 1948–54 noin viidessätoista elokuvassa, joiden ohjaajia olivat muiden muassa Alessandro Blasetti, Julien Duvivier ja Luigi Zampa. Teini-ikäisenä Staiola kuitenkin päätti että ei jatka näyttelemistä aikuisena. Staiolan näyttelijän uran viimeiseksi työksi jäi ravintola-apulaisen rooli Joseph L. Mankiewiczin elokuvassa "Paljasjalkakreivitär" (1954). Sen jälkeen Staiola on esiintynyt valkokankaalla vain kahdessa cameoroolissa, vuosina 1961 ja 1977.


title: Them Bones

text: Them Bones on grunge -yhtye Alice in Chainsin toisen studioalbumin Dirtin avausraita. Kappale julkaistiin myös singlenä.


title: Rosi Rinne

text: Rosi Elisabet Rinne (o.s. Helminen, 16. tammikuuta 1896 Tampere – 27. joulukuuta 1964) oli suomalainen näyttelijä. Hän teki näyttämöuransa suurelta osin Helsingissä Kansan Näyttämöllä 1910–1930-luvuilla. Rinne sai tunnustusta herkän traagisista tyttörooleistaan. Hän näytteli muun muassa nimiosan näytelmässä "Sylvi" ja Hedvigin osan näytelmässä "Villisorsa". Valkokankailla Rinne näytteli kymmenittäin sivurooleja, muun muassa komediaelokuvissa "Herra Lahtinen lähtee lipettiin" ja "Eulalia-täti".


title: Rosi Rinne

text: Rosi Rinteen vanhemmat olivat kauppias Edvard Helminen ja Ida Emilia Tirkkonen. Rinne opiskeli seitsemän vuosiluokkaa Terijoen yhteiskoulussa. 1920- ja 1930-luvuilla hän teki useita opintomatkoja Keski-Eurooppaan. Uransa Rinne aloitti harjoittelijana Kansan Näyttämöllä vuonna 1916 ja jatkoi kiinnitettynä näyttelijänä samaisessa teatterissa 1917–1924. Vuosina 1924–1926 hän näytteli Viipurin Näyttämöllä, josta hän palasi Kansan Näyttämölle vuosiksi 1926–1938. Sen jälkeen Rinne aloitti oman kiertueensa.


title: Rosi Rinne

text: Rinteen roolitehtäviä olivat muun muassa Eleonora näytelmässä "Pääsiäinen", Hedvig näytelmässä "Villisorsa" ja Luise näytelmässä "Kavaluus ja rakkaus". Näytelmissä "Sylvi" ja "Suklaaprinsessa" Rinteellä oli nimiroolit. Komediassa "Pitkäjärveläiset" hän näytteli Läpikäytävän Hennaa. Leo Tolstoin romaaniin pohjautuvassa näytelmässä "Ylösnousemus" hänen roolinsa oli Katjuša.


title: Rosi Rinne

text: Teatteriuransa ohella Rosi Rinne näytteli sivurooleja yli 30 elokuvassa vuosina 1936–1961. Hänen elokuvatehtävänsä olivat yleensä emäntiä, rouvia ja maalaisakkoja. Lukuisista rooleista mainittakoon ensimmäinen neiti Salminen yhteiskuntakriittisessä komediassa "Herra Lahtinen lähtee lipettiin", Anun äiti klassisessa karjalaiskuvaelmassa "Anu ja Mikko" (1940) ja rouva Huhkinen musiikkikomediassa "Eulalia-täti" (1940). Helena Karan tähdittämässä romanttisessa komediassa "Kyökin puolella" (1940) Rinne näytteli rouva Pontusta. Komediassa "Tukkijoella" (1951) hänen roolinsa on Tolvas-Liisa. Maaseudun naisia edustaa myös Järviskän osa Edvin Laineen "Niskavuoren Aarnessa" (1954), rouva-osia puolestaan pankinjohtajan puolison rooli epookkikomediassa "Skandaali tyttökoulussa" (1960).


title: Rosi Rinne

text: Rosi Rinne kuului Rinteiden laajaan näyttelijäsukuun avioliiton kautta. Hän avioitui näyttelijä Joel Rinteen kanssa 1923. Liitto päättyi eroon 1932.


title: Tuileries’n palatsin valtaus

text: Tuileries’n palatsin valtaus oli 10. elokuuta 1792 tapahtunut Ranskan suuren vallankumouksen käännekohta, Pariisissa puhjennut suunnitelmallinen kansannousu, jossa pariisilaiset kansanjoukot valtasivat kuninkaallisen Tuileries’n palatsin maakunnista saapuneiden vapaaehtoisten sotilaiden tuella. Sen seurauksena kuningas Ludvig XVI syöstiin vallasta, Ranskan monarkia kumottiin ja ensimmäinen tasavalta perustettiin. Tapahtumasarjaa kutsutaan myös ”Ranskan toiseksi vallankumoukseksi”, koska vuonna 1789 puhjennut vallankumous siirtyi sen jälkeen entistä radikaalimpaan vaiheeseen.


title: Tuileries’n palatsin valtaus

text: Vuoden 1789 vallankumouksen jälkeen Ranskassa oli siirrytty itsevaltiudesta perustuslailliseen monarkiaan ja perustuslaki oli hyväksytty syyskuussa 1791. Kuningas Ludvig XVI taipui hyväksymään perustuslaillisen hallitsijan roolin, mutta kesäkuun 1791 epäonnistuneesta pakoyrityksestä alkaen hänen uskollisuuttaan uutta järjestystä kohtaan epäiltiin. Syyskuussa 1791 valitussa lakiasäätävässä kansalliskokouksessa vaikutusvaltaiseksi puolueeksi kohosivat girondistit, jotka suhtautuivat vihamielisesti monarkiaan ja vaativat sotaa muita taantumuksellisia suurvaltoja vastaan edistääkseen vallankumousta sekä kotimaassa että ulkomailla. Hovin vanhoilliset piirit kuten kuningatar Maria Antoinette kannattivat myös sotaa, mutta toivoivat salaa tappiota, jotta ulkovallat palauttaisivat itsevaltiuden Ranskaan. Sota julistettiinkin Itävallalle 20. huhtikuuta 1792, mutta ranskalaiset joutuivat pian perääntymään ja lisäksi Preussi liittyi sotaan Itävallan rinnalle. Ranskan armeijaa vaivasi sotilaiden ja upseerien jatkuva kapinointi ja karkuruus. Tilanteen vakavuutta korosti kansalliskokouksen 11. heinäkuuta antama virallinen ”isänmaa on vaarassa” -julistus.


title: Tuileries’n palatsin valtaus

text: Tuileries’n palatsi oli ollut kuninkaan residenssinä siitä alkaen kun kansanjoukot olivat pakottaneet hänet jättämään Versailles’n palatsin lokakuussa 1789. Ludvig XVI koki olevansa kaupungin keskellä sijainneessa palatsissa kuin vankina ja arvaamattomien kansanjoukkojen armoilla. Useissa välikohtauksissa väkijoukot onnistuivat saartamaan palatsin sisäänkäynnit tai jopa tunkeutumaan sisään. Kansalaisia turhautti varsinkin kuninkaan taipumus käyttää veto-oikeuttaan kansalliskokouksen hyväksymien lakien jarruttamiseen. Kuningas myös erotti girondistiministerit hallituksesta 13. kesäkuuta 1792 ja korvasi heidät konservatiivisemmilla feuillanteilla. Veto-kiista kirvoitti 20. kesäkuuta suurmielenosoituksen, jonka yhteydessä Pariisin esikaupunkien sanskulotit tunkeutuivat Tuileries’n palatsiin ja pakottivat Ludvig XVI:n muun muassa panemaan päähänsä vallankumouksen tunnuksena käytetyn punaisen myssyn sekä kohottamaan maljan perustuslaille. Edes tämä ei hälventänyt epäilyjä kuninkaan petturuudesta ja solidaarisuudesta vihollisen kanssa. Useita monarkian kumoamista vaatineita adresseja levitettiin seuraavina viikkoina.


title: Tuileries’n palatsin valtaus

text: Alempien kansankerrosten tyytymättömyyttä kesällä 1792 kasvatti lisäksi assignaattien kurssien putoaminen ja siitä seurannut elintarvikkeiden hintojen nousu.


title: Tuileries’n palatsin valtaus

text: Kesäkuun 20. päivän tapahtumien jälkeen radikaalien ja konservatiivien välinen kuilu kasvoi. Pariisin kommuuni (paikallishallinto) ja määri (pormestari) Jérôme Pétion de Villeneuve kielsivät aseistettujen kansalaisten kokoontumiset. Vaikutusvaltaiset henkilöt, kuten kenraali Gilbert du Motier de Lafayette vaativat Tuileries’hen tunkeutuneiden rankaisua ja radikalismin keskuksina tunnettujen jakobiiniklubien lakkauttamista. Eräs Ludvig XVI:n vetolla kumoamista laeista oli ollut päätös kutsua maakunnista 20 000 äskettäin värvättyä Ranskan kansalliskaartin vapaaehtoista (ns. "fédérés") suojelemaan pääkaupunkia viholliselta. Tästä välittämättä radikaalien vapaaehtoisten muodostamia joukko-osastoja muun muassa Provencesta ja Bretagnesta alkoi heinäkuussa marssia Pariisiin vallankumousta puolustamaan, minkä kansalliskokouskin lopulta valtuutti. Pariisin radikaalit ottivat ne innolla vastaan. Varsinkin marseillelaisten vapaaehtoisjoukkojen saapuminen 30. heinäkuuta sähköisti tunnelmaa Pariisissa. Tulokkaat lauloivat Claude Joseph Rouget de Lislen äskettäin sepittämää isänmaallista taistelulaulua, joka ristittiin heidän mukaansa Marseljeesiksi.


title: Tuileries’n palatsin valtaus

text: Ajatus kansannoususta kehkeytyi varsinkin Pariisin äänestysalueiden eli sektioiden kokouksissa. Ne alkoivat pitää suoraa yhteyttä keskenään kommuunin johdon ohi perustamalla 17. heinäkuuta yhteisen keskustoimiston. Jotkin sektiot alkoivat hyväksyä kokouksiinsa myös ”passiivisia kansalaisia” eli pienituloisia, joilla vuoden 1791 perustuslain mukaan ei ollut äänioikeutta. Girondistien johtajat tekivät viimeisen eleen monarkian pelastamiseksi neuvottelemalla 20. ja 29. heinäkuuta salaa Ludvig XVI:n kanssa uuden hallituksen muodostamisesta. Viimeinen pisara oli vihollisjoukkojen komentajan, Braunschweigin herttua Kaarle Vilhelm Ferdinandin 25. heinäkuuta antama niin sanottu Koblenzin manifesti, jossa Pariisin asukkaita uhattiin armottomalla kostolla ja koko kaupungin hävityksellä, mikäli Ludvig XVI:tta tai kuningasperhettä vahingoitettaisiin. Kun tieto siitä saapui heinäkuun lopussa, Pariisi täyttyi villeistä huhuista, agitaatiosta ja levottomuuksista. Julistus kääntyi aiottua tarkoitustaan vastaan, sillä ranskalaiset pitivät sitä vain lisätodisteena siitä, että kuningasperhe oli häikäilemättömässä liitossa vihollisen kanssa. Tasavaltalaiset lehtimiehet kuten Jean-Paul Marat ja Camille Desmoulins hyödynsivät tilaisuutta lietsoen vihaa kuningasta ja tämän tukijoita kohtaan. Hyökkäysten maalitauluksi joutui myös Pariisin kommuunin johto.


title: Tuileries’n palatsin valtaus

text: Pariisin kansannousu oli suunniteltu operaatio, mutta suunnittelijoiden henkilöllisyyksistä ei ole varmuutta. Osallisina olivat ainakin radikaalit jakobiinit Georges Danton ja Maximilien Robespierre. Tapahtumat alkoivat 9. elokuuta, jolloin Pariisin 48:n sektion valitsemat edustajat valtasivat Pariisin kaupungintalon ja perustivat vallankumouskomitean, joka samalla syrjäytti Pariisin kommuunin johdon. Pormestari Pétion salli tämän tapahtua. Kansalliskokous oli samana päivänä antanut julistuksen kuviteltuja kuninkaan siepanneita aatelisia vastaan. Eräät kaupungin poliittiset klubit tukivat kumousta. Seuraavana päivänä sektioiden edustajat alkoivat koota suurta kansanjoukkoa. Heihin liittyi useita yksikköjä "fédérés"-sotilaita, joita komensi muun muassa François Joseph Westermann. Joukot koottiin neljässä kokoontumispaikassa, mistä ne etenivät piirittämään Tuileries’ta. Yhtynyt joukko käsitti noin 20 000 ihmistä, mukaan lukien tuhansia naisia. Erään tiedon mukaan 25 hyökkääjä kuoli tungoksessa toistensa rusentamina jo ennen taistelun alkua.


title: Tuileries’n palatsin valtaus

text: Tuileries’n palatsia suojeli kuninkaalle uskollisten kansalliskaartilaisten varuskunta, lähes tuhat sveitsiläiskaartilaista (palkkasotureita) ja useita satoja santarmeja. Palatsi oli vahvasti linnoitettu, mutta suurin osa kansalliskaartilaisista ja santarmeista pakeni yön aikana kuultuaan tulevasta hyökkäyksestä, jolloin jäljelle jäivät vain sveitsiläiskaartilaiset. Aamulla palatsin luo saapui ensin aseettomia mielenosoittajia, mutta pian saapui pääjoukko, jolla oli aseinaan pyssyjä, sapeleita, seipäitä, tikareita, viikatteita ja rautatankoja. Ludvig XVI halusi välttää verilöylyn, joten hän pakeni perheineen puutarhan läpi samassa korttelissa olleeseen niin sanottuun Maneesin saliin, lakiasäätävän kansalliskokouksen istuntosaliin. Palatsin piiritys jatkui kuninkaan poistumisesta huolimatta. Osa piirittäjistä onnistui pääsemään portin läpi palatsin sisäpihalle, missä ammuskelu alkoi. Eräiden kuvausten mukaan sveitsiläiskaartilaiset houkuttelivat väkeä sisäpihalle teeskentelemällä laskevansa aseensa, mutta alkoivatkin sitten tulittaa heitä musketeillaan. Sveitsiläiskaartilaiset jatkoivat rakennuksen puolustamista noin puoleenpäivään saakka, jolloin heidän ammuksensa loppuivat.


title: Tuileries’n palatsin valtaus

text:
Vastarinnan tyrehdyttyä palatsin valloittanut väkijoukko alkoi silmittömästi surmata sveitsiläiskaartilaisia, joista monet hakattiin kappaleiksi kirveillä. Noin 650 sveitsiläiskaartilaista surmattiin ja loput 250 vietiin vankeina Pariisin vankiloihin. Alastomiksi riisuttuja ruumiita silvottiin ja häväistiin, irtileikattuja päitä kuljetettiin seipäissä jne. Myös muuta palatsin ja hovin henkilökuntaa joutui teurastuksen uhreiksi. Palatsin valtaajia kaatui taistelussa yli 300, joista noin 60 marseillelaisia. Valtauksessa oli mukana ase kädessä tunnettu naisvallankumouksellinen Anne-Joseph Théroigne de Méricourt, joka samana päivänä yllytti väkijoukkoa lynkkaamaan läheisen feuillanttien klubin luona 22 vangittua rojalistia. Näistä yhdeksän surmattiin, yhtenä Théroigne de Méricourtin henkilökohtainen vihamiehes, François Suleau -niminen rojalistinen toimittaja, jonka hän hurjimpien väitteiden mukaan puukotti itse kuoliaaksi.
Kuningasperheen ja heidän palvelijoidensa saapuessa kansalliskokouksen istuntosaliin girondistiedustaja Pierre Vergniaud ajoi läpi päätöksen, jolla kansalliskokous lupasi myöntää kuninkaalle ”turvapaikan”. Suojatonta rakennusta ympäröi pian kuitenkin monituhatpäinen väkijoukko. Pariisin kommuunin uusi johto toimitti kansalliskokoukselle uhkavaatimuksen, jossa sitä vaadittiin lakkauttamaan monarkia ja hajottamaan samalla itsensä. Puolustuskyvyttömällä kansalliskokouksella ei ollut vaihtoehtoja, mutta se ei uskaltanut suoralta kädeltä julistaa monarkiaa lakkautetuksi, joten se päätti ottaa kuninkaalta vain toistaiseksi vallan pois ja asettaa hänen tilalleen viisihenkisen toimeenpanevan neuvoston ("Conseil exécutif"). Ludvig XVI perheineen istui voimattomana pikakirjoittajan aitiossa päätöksen syntyessä, minkä jälkeen heidät vangittiin ja luovutettiin Pariisin kommuunille. Kansalliskokous päätti myös kutsua koolle uuden perustuslakia säätävän kansalliskokouksen, jonka kokoontuessa se lopettaisi itse toimintansa. Samassa yhteydessä myös kaikki kuninkaan vetolla kumoamat lait määrättiin astumaan voimaan.


title: Tuileries’n palatsin valtaus

text:
Elokuun 10. päivän kansannousu merkitsi loppua vuoden 1791 perustuslaille. Lakiasäätävän kansalliskokouksen tilalla aloitti 20. syyskuuta uusi parlamentti, kansalliskonventti. Se valittiin aiemmasta tulojen perusteella rajoitetusta äänioikeudesta poiketen miesten yleisellä äänioikeudella, ja sen kokoonpano oli huomattavasti edeltäjäänsä radikaalimpi. Siirtymäkauden aikana elo–syyskuussa valtaa käyttivät rinnakkain vanha kansalliskokous, sen asettama hallitus eli toimeenpaneva neuvosto sekä Pariisin kommuuni. Tärkeäksi poliittiseksi vaikuttajaksi kohosi kansannousun organisoijiin kuulunut Georges Danton, josta tuli saman tien uuden hallituksen oikeusministeri. Uusi Pariisin kommuuni tukahdutti nopeasti pääkaupungissa julkaistut rojalistiset lehdet ja alkoi vangituttaa vanhan yläluokan edustajia kuten aatelisia ja pappeja. Vangittu kuningasperhe suljettiin 12. elokuuta Templen vankilaan. Kansalliskonventti julisti ensi töikseen monarkian kokonaan lakkautetuksi 21. syyskuuta ja tasavallan perustetuksi 22. syyskuuta.
Pääosa Tuileries’n valtauksen yhteydessä vangituista sveitsiläiskaartilaista surmattiin syyskuun alussa Pariisin vankiloissa niin sanottujen syyskuun murhien yhteydessä.


title: McDowellin taistelu

text: McDowellin taistelu () eli Sitlington’s Hillin taistelu oli Yhdysvaltain sisällissodan taistelu, joka käytiin 8. toukokuuta 1862 Highlandin piirikunnassa, Virginiassa. Taistelussa olivat vastakkain Unionin prikaatikenraalit Robert Milroy ja Robert Schenck sekä Konfederaation kenraalimajuri Thomas J. Jackson. Taistelu päättyi Konfederaation voittoon.


title: McDowellin taistelu

text: Ennen taistelua Jacksonin joukot olivat marssineet Stauntonista Parkersburg Roadia pitkin länteen. Heidän oli määrä lähestyä Shenandoahin laaksoa Virginian länsiosista käsin. Matkalla he kohtasivat kaksi John C. Frémontin alaisuuteen kuulunutta prikaatia, joita komensivat prikaatikenraalit Robert Milroy ja Robert Schenck.


title: McDowellin taistelu

text: 8. toukokuuta 1862 Milroyn prikaati päätti hyökätä Jacksonin joukkoja vastaan, jotka olivat asettuneet McDowellissa sijaitsevalle Sitlington’s Hillille. Noin neljän tunnin mittaisen taistelun päätteeksi Jackson torjui Unionin hyökkäykset. Hyökkäysten epäonnistuttua Milroy ja Schenck vetäytyivät Virginian länsiosiin.


title: McDowellin taistelu

text: Osapuolet menettivät taistelussa eri arvioiden mukaan yhteensä 556–720 miestä.


title: Perttulan teloitukset

text: Perttulan teloitukset eli ns. Perttulan verihäät olivat helluntaina 18.–20. toukokuuta 1918 tapahtuneita Suomen sisällissodan aikaisia teloituksia, jolloin valkoiset ampuivat noin 30–40 punaista tai sellaiseksi epäilytä. Nurmijärven Perttulan kylässä tapahtuneet teloitukset suoritti Uudenmaan ruotsinkielisistä suojeluskuntalaisista koottu Länsi-Uudenmaan pataljoona. Sen päällikkönä toimi ruotsalainen vänrikki Edward Ward komppanianpäällikköinään entinen Venäjän armeijan upseeri Ivar Hast ja suojeluskuntavänrikki Ivar Ståhle.


title: Perttulan teloitukset

text: Sisällissodan alkuvaiheessa punaisten tiedetään Nurmijärvellä surmanneen neljä henkilöä. Joukossa olivat muun muassa Raalan kartanon isäntä sekä Rajamäen rautatieaseman asemapäällikkö, joka kieltäytyi luovuttamasta hallussaan olleita virka-aseita. Myöhemmin sodan aikana paikkakunnalla toimi yhteishallinto, jossa oli mukana myös valkoisten kannattajia. Oma suojeluskunta perustettiin vasta Nurmijärven siirryttyä valkoisten haltuun. Paikkakunnalla muodostettiin kenttäoikeus, johon kuului neljä sodan aikaisessa yhteishallinnossa toiminutta valkoista. Lisäksi mukana oli nimismies Väinö Valvio, joka metsästi innokkaasti punaisia koko seuraavan kesän ajan.


title: Perttulan teloitukset

text: Toukokuun puolivälin jälkeen Nurmijärvelle saapui Länsi-Uudenmaan pataljoona, joka oli jo muutaman viikon ajan kiertänyt eri puolilla Uuttamaata ja Varsinais-Suomea teloittamassa vangittuja punakaartilaisia. Teloitetut olivat vankeina Perttulan työväentalolla, josta heidät vietiin ammuttavaksi kahdessa eri ryhmässä. Joukossa oli myös kaksi naista. Nurmijärven paikallishistoria on myöhemmin väittänyt, että Nurmijärven valkoisilla ei ollut osuutta teloituksiin, mutta tapahtumia tutkineiden Olli Korjuksen ja Jaakko Paavolaisen mukaan paikalliset valkoiset olivat mukana valikoimassa uhreja. Määräys teloituksiin oli todennäköisesti saatu ylempää. Tutkijoiden mukaan on mahdotonta, että sodan jo päätyttyä ja eduskunnan kokoonnuttua, olisi Länsi-Uudenmaan pataljoonan tapainen rankaisuretkikunta liikkunut teloittamassa ihmisiä omin päin. Paavolainen pitää teloituskäskyn antajana Keravan suojeluskuntapiirin aluepäällikköä.


title: Perttulan teloitukset

text: Perttulassa teloitettujen tarkka lukumäärä ei ole tiedossa, mutta uhrien määräksi on arvioitu 29–37. Nuorin ammutuista oli vain 16-vuotias ja joukossa oli myös naisia. Heidät haudattiin joukkohautaan teloituspaikalle, jonne vuonna 1955 pystytettiin muistomerkki ja samalla alue vihittiin hautausmaaksi. Teloitettuja haudattiin myös jo 1890-luvulla perustetulle Nummen hautausmaalle Raalantien varteen. Kuolemaantuomittuja säilytettiin Perttulan osuuskaupan saunarakennuksessa, jonka seinään kiinnitettiin muistolaatta vuonna 2017. Aloitteen muistolaatasta teki Nurmijärvi-Seura.


title: Ensimmäinen Kernstownin taistelu

text: Ensimmäinen Kernstownin taistelu () oli 23. maaliskuuta 1862 Virginiassa käyty Yhdysvaltain sisällissodan taistelu. Taistelussa olivat vastakkain Unionin eversti Nathan Kimballin 8 500 – 9 000 ja Konfederaation kenraalimajuri Thomas ”Stonewall” Jacksonin 3 500 – 3 800 miehen vahvuiset armeijat.


title: Ensimmäinen Kernstownin taistelu

text: Taistelu alkoi, kun Unionin joukkojen vahvuuden aliarvioinut Jackson hyökkäsi Kimballin joukkojen kimppuun Kernstownissa. Taistelu päättyi lopulta Jacksonin perääntymiseen, kun Kimball pystyi miesylivoimansa turvin lyömään tämän. Kernstowissa Jackson koki sotilasuransa ainoan hävityn taistelun. Vaikka se päättyikin Konfederaation perääntymiseen, siitä oli kuitenkin sille hyötyä, sillä se pelästytti Unionin sotilasjohdon ja sai sen sitomaan taistelun jälkeen tarpeettoman paljon resursseja Shenandoahin laaksoon.


title: Ensimmäinen Kernstownin taistelu

text: Ennen taistelua Thomas Jackson toimi Konfederaation Valleyn sotilaspiirin komentajana. Hänen tehtävänään oli estää Unionin joukkoja siirtymästä laaksoa pitkin itään, jossa ne olisivat voineet tukea Unionin kenraali George McClellanin johtamaa Peninsulan sotaretkeä Konfederaation pääkaupunkia Richmondia vastaan.


title: Ensimmäinen Kernstownin taistelu

text: Jacksonin alaisuudessa toiminut ratsuväkijoukkojen komentaja eversti Turner Ashby kohtasi iltapäivällä 22. maaliskuuta Winchesterin eteläpuolella Unionin prikaatikenraali James Shieldsin johtaman divisioonan joukkoja. Syntyneissä pienissä yhteenotoissa kenraali Shields haavoittui saatuaan osuman käsivarteensa. Shieldsin kanssa käydyn yhteenoton sekä alueen siviileiltä kerätyn tiedustelutiedon vuoksi Ashby uskoi, että Unionin joukot olivat poistumassa Shenandoahin laaksosta ja että Unionilla olisi enää hyvin vähän joukkoja laaksossa. Ashby ilmoitti Jacksonille, että Unionilla oli Winchesterin lähistöllä oli enää neljä rykmenttiä ja yhdestä kahteen tykistöpatteria. Ashby oli kuitenkin väärässä, sillä todellisuudessa Unionilla oli edelleen huomattavasti Jacksonia enemmän sotilaita laaksossa. Kenraalimajuri Jackson kuitenkin luotti Ashbyn antamaan tietoon ja päätti sen vuoksi aloittaa hyökkäyksen Shieldsin joukkoja vastaan. Jackson ajatteli, että hän voisi taistelun voittamalla estää Unionin joukkoja siirtymästä laaksoa pitkin George McClellanin tueksi Peninsulan sotaretkelle.


title: Ensimmäinen Kernstownin taistelu

text: Jacksonin lisäksi myös Unionin joukot ennustivat väärin vihollisensa tulevan toiminnan. Kerstownin taistelua edeltäneenä yönä Unionin joukot olivat saaneet vangiksi Konfederaation ratsuväkeen kuuluneen sotilaan, joka kertoi kuulustelijoilleen Ashbyn aliarvioineen pahasti Unionin joukkojen vahvuuden alueella. Tästä huolimatta Shieldsin joukot eivät kuitenkaan tehneet mitään valmisteluja siltä varalta, että Jackson päättäisi tämän tiedon valossa hyökätä seuraavana päivänä heidän kimppuunsa.


title: Ensimmäinen Kernstownin taistelu

text: Unionilla oli taistelussa käytössään yhteensä 8 500 – 9 000 miestä sekä 24 tykkiä. Näistä joukoista noin kolme neljäsosaa osallistui lopulta itse taisteluun.


title: Ensimmäinen Kernstownin taistelu

text: Konfederaatiolla oli taistelussa käytössään yhteensä noin 3 500 – 3 800 miestä sekä 27 tykkiä. Joukoista valtaosa osallistui myös varsinaiseen taisteluun.


title: Ensimmäinen Kernstownin taistelu

text: Väärien tietojensa vuoksi Jackson hyökkäsi 3 500 – 3 800 miehen vahvuisella armeijallaan Shieldsin 8 500 – 9 000 miehen vahvuista divisioonaa vastaan. Hyökkästä pidetään yleensä Jacksonin Shenandoahin laakson vuoden 1862 sotaretken avaustaisteluna. Taistelu alkoi aamulla 23. maaliskuuta, kun Turner Ashbyn komentamat Konfederaation etujoukot ja osa Shieldsin joukoista ottivat yhteen pienen Kernstownin kaupungin pohjoispuolella Valley Piken varrella. Shields ei edellisen päivän haavoittumisensa vuoksi voinut osallistua taisteluun, minkä vuoksi Unionin joukkoja komensi taistelun ajan eversti Nathan Kimball. Shields lähetti taistelun aikana Kimballille lähetin välityksellä käskyjä, mutta Kimballin mukaan hän jätti ne kaikki huomioimatta. Ensimmäisten yhteenottojen aikana Unionin joukot ottivat Pritchard’s Hill -mäen haltuunsa ja asettivat sen laelle 16 tykkiä sekä Kimballin komentopaikan. Samalla Konfederaation joukot järjestäytyivät puolustuslinjaan. Ashby määräsi Fulkersonin ja Garnettin prikaatit hyökkäämään Pritchard’s Hillillä olleita tykkejä vastaan, mikä aiheutti Konfederaation joukoille raskaita tappioita Pritchardin maatilan lähellä. Unionin joukkojen määrän aliarvioinut Ashby kuvitteli, että hän voisi mäen vallattuaan marssia ilman vastarintaa aina Winchesteriin saakka.


title: Ensimmäinen Kernstownin taistelu

text: Noin kello 11 Jacksonin pääjoukot saapuivat Kernstownin eteläpuolelle ja Kimballille kävi selväksi, että Jackson oli marssittamassa koko armeijansa taisteluun. Kimball päätti vahvistaa omia asemiaan ja jäädä odottamaan vahvistusjoukkoja. Kello 14 mennessä Jacksonin joukot olivat järjestäytyneet ja Jackson määräsi osan Jesse S. Burksin prikaatista Valley Pikelle, jossa Ashbyn joukot olivat aloittaneet taistelun. Tämän oli tarkoitus toimia harhautuksena samalla, kun Jackson aloittaisi varsinaisen hyökkäyksen taistelukentän länsipuolella sijainneella Sandy Ridgen harjanteella. Sandy Ridgen kautta Jacksonin oli tarkoitus iskeä Unionin joukkojen sivustaan. Konfederaation tykistö asetettiin harjanteen itälaidalle.


title: Ensimmäinen Kernstownin taistelu

text: Epäonnistuneen hyökkäyksen jälkeen Fulkersonin ja Garnettin joukot siirtyivät reilun kilometrin länteen Sandyn Ridgen luo, jossa he liittyivät muihin Konfederaation joukkoihin. Fulkersonin joukot saivat haltuunsa kiviaidan, jota he käyttivät suojanaan taistelussa. Hyökkäyssuunnassa Fulkersonin oikealle puolelle asettuneet Garnettin joukot eivät onnistuneet saamaan samanlaista suojaa, minkä vuoksi Garnettin jäivät haavoittuvaisemmiksi. Kimball vastasi tähän määräämällä noin kello 16 eversti Erastus B. Tylerin hyökkäämään Sandy Ridgelle ryhmittyneitä joukkoja vastaan tykistön ja ratsuväen tukemana. Tylerin komennossa oli tuolloin noin 3 000 miestä.


title: Ensimmäinen Kernstownin taistelu

text: Konfederaation joukot onnistuivat aluksi torjumaan Unionin hyökkäykset. Tajuttuaan aliarvioineensa Unionin vahvuuden Jackson päätti, että hän yrittäisi kaikin keinoin pitää asemansa Sandy Ridgessa iltaan saakka ja vetäytyä sitten pimeän turvin pois taistelusta. Kimball kuitenkin tajusi, ettei Jackson yrittänyt tosissaan hyökätä Valley Piken kautta. Tämän vuoksi Kimball määräsi oman prikaatinsa sekä osan Jeremiah C. Sullivanin prikaatista tukemaan Tylerin hyökkäystä. Vahvistusten turvin Unionin joukot onnistuivat rikkomaan Garnettin puolustuslinjan. Jackson yritti lähettää Garnettille vahvistuksia, mutta Garnett määräsi joukkonsa perääntymään ennen kuin vahvistukset pääsivät paikalle. Garnettin vetäydyttyä Fulkersonin prikaatin oikeasta sivustasta tuli haavoittuvainen, ja pian myös se aloitti nopean vetäytymisen, mikä muuttui nopeasti hallitsemattomaksi. Konfederaation tykistö pystyi vielä hetken aikaa hidastamaan Unionin etenemistä, mutta lopulta senkin oli vetäydyttävä taistelusta.


title: Ensimmäinen Kernstownin taistelu

text: Joukkojensa vetäytyessä Jackson määräsi Virginian 5. ja 42. jalkaväkirykmentit hidastamaan Unionin joukkojen etenemistä. Taistelut päättyivät kokonaan pimeyden tultua, eivätkä Unionin joukot yrittäneet ajaa Jacksonin joukkoja takaa. Kimballin mielestä hänen joukkonsa olivat tuossa vaiheessa liian väsyneitä ja nälkäisiä lähteäkseen takaa-ajoon.


title: Ensimmäinen Kernstownin taistelu

text: Konfederaatio menetti yhteensä 718 miestä. Kaatuneita oli 80, haavoittuneita 375 ja kadonneita tai vangiksi jääneitä 263. Unionin joukot taas menettivät yhteensä 590 miestä, 118 kaatunutta, 450 haavoittunutta ja 22 kadonnutta tai vangiksi jäänyttä.


title: Ensimmäinen Kernstownin taistelu

text: Ensimmäinen Kernstownin taistelu oli Unionille taktinen voitto. Taistelua pidetään myös yleensä Jacksonin koko sotilasuran ainoana hävittynä taisteluna.


title: Ensimmäinen Kernstownin taistelu

text: Kernstownin taistelu muodostui kuitenkin Konfederaatin strategiseksi voitoksi. Unionin kenraalimajuri Shields, joka ei itse osallistunut taisteluun, ilmoitti taistelun jälkeen esimiehilleen, että Jackson oli hyökännyt hänen divisioonansa kimppuun vähintään 15 000 miehen vahvuisella joukolla, mikä oli noin neljä kertaa joukon todellista kokoa enemmän. Tämä aiheutti pelkoa Unionin johdossa, minkä vuoksi presidentti Abraham Lincoln määräsi Nathaniel Prentice Banksin ja Irvin McDowellin joukot vahvistamaan Shenandoahin laakson puolustusta. Unionilla oli tämän seurauksena noin 20 000 – 35 000 miestä vähemmän puolustamassa pääkaupunki Washingtonia ja tukemassa Peninsulan sotaretkea. Peninsulan sotaretkeä johtanut George McClellan itse arvioi myöhemmin, että jos hän olisi saanut pitää omat vahvistusjoukkonsa, niin hän olisi kyennyt valtaamaan Richmondin jo keväällä 1862. Pohjoisvaltiot saivat Richmondin lopulta haltuunsa vasta aivan sisällissodan viimeisinä päivinä huhtikuussa 1865.


title: Ensimmäinen Kernstownin taistelu

text: Unionin puolella Nathan Kimball ylennettiin pian taistelun jälkeen prikaatikenraaliksi. Konfederaation puolella Jackson syytti tappiostaan erityisesti prikaatikenraali Garnettia, joka oli aloittanut vetäytymisen ennen pimeää. Garnettin prikaatissa palvelleet upseerit kuitenkin puolustivat voimakkaasti Garnettin vetäytymispäätöstä ja myös myöhemmissä arvioissa päätöstä on pidetty oikeana. Garnettin tilalle prikaatin komentajaksi nousi Charles Sidney Winder.


title: Kernstownin taistelu

text: Kernstownin taistelu voi viitata kahteen Yhdysvaltain sisällissodan taisteluun:


title: NBA:n vuoden kuudes pelaaja

text: NBA:n vuoden kuudes pelaaja () on vuosittain jaettava palkinto, joka myönnetään NBA:n arvokkaimmalle vaihtopelaajalle eli ”kuudennelle miehelle”. Palkinto on jaettu kaudesta 1982–1983 lähtien. Pelaajan on aloitettava vähintään puolet kauden otteluistaan vaihtopelaajana voidakseen saada palkinnon.


title: NBA:n vuoden kuudes pelaaja

text: Valinnan tekee yhdysvaltalaisista ja kanadalaisista urheilu- ja televisiotoimittajista koostuva paneeli. Kukin toimittaja saa antaa parhaaksi katsomalleen ehdokkaalle viisi, toiseksi parhaalle kolme ja kolmanneksi parhaalle ehdokkaalle yhden äänen. Palkinnon voittaa korkeimman yhteisäänimäärän saanut pelaaja.


title: NBA:n vuoden kuudes pelaaja

text: Jamal Crawford on ainoa palkinnon kolmesti voittanut pelaaja. Kahdesti palkinto on myönnetty Kevin McHalelle, Ricky Piercelle, Detlef Schrempfille ja Lou Williamsille.


title: Beninin presidentti

text:
Beninin presidentti on Beninin, entisen Dahomeyn, valtionpäämies.
Hän on sekä valtionpäämies, että hallituksen pää. Presidentti valitaan suoralla kansanvaalilla viisivuotiskaudelle. Voittoon tarvitaan absoluuttinen enemmistö, tarvittaessa järjestetään toinen kierros. Nykyisen perustuslain mukaan sama henkilö voi olla vallassa enintään kaksi kautta.


title: Mallinukke

text: Mallinukke on yleensä muovista, puusta tai (osittain) posliinista valmistettu nukke, joka voidaan sijoittaa muun muassa näyteikkunaan. Mallinukeilla on merkittävä rooli muodissa, sillä niitä käytetään tavallisesti vaatteiden, kenkien ja asusteiden mainosvälineenä. Mallinuket on usein suunniteltu nukeiksi, joiden osat voidaan irrottaa.


title: Mallinukke

text: Nykyaikaiset mallinuket on valmistettu erilaisista materiaaleista, joista tärkeimpiä ovat vaha ja muovi. Vahanuket ovat yleensä kalliimpia kuin muoviset, eivätkä ne ole kovin kestäviä, mutta ovat huomattavasti vaikuttavampia ja realistisempia. Muoviset mallinuket ovat toisaalta mannekiinikentän suhteellisen uusi innovaatio.


title: Mallinukke

text: Mallinukkeja käytetään yleensä mainosvälineenä, jolle puetaan vaatteet. Niitä käytetään myös museoissa, joissa yleensä nukke on puettu historialliseksi hahmoksi.


title: Mallinukke

text: Mallinukkeja käytetään pääasiassa vaatekaupoissa ja vähittäiskaupoissa myymäläkäyttöön tai ikkunoitten koristeluun.


title: Mallinukke

text: Mallinukkeja voidaan käyttää myös lääketieteellisessä tarkoituksessa: niillä voidaan esimerkiksi harjoitella elvytystä.


title: Jérôme Pétion de Villeneuve

text: Jérôme Pétion de Villeneuve (3. tammikuuta 1756 Chartres – 18. kesäkuuta (?) 1794 Saint-Magne-de-Castillon) oli ranskalainen poliitikko, joka toimi Pariisin määrinä eli pormestarina Ranskan suuren vallankumouksen aikana vuosina 1791–1792. Hän oli aluksi jakobiini, mutta liittyi myöhemmin girondisteihin.


title: Jérôme Pétion de Villeneuve

text: Pétion de Villeneuve oli lakimiehen poika. Hän kävi "collègen" synnyinkaupungissaan Chartresissa ja työskenteli siellä asianajajana. Hän kirjoitti lainopillisen teoksen "Les Lois civiles et l’administration de la justice", jonka sensuuri kielsi Ranskassa ja joka painettiin siksi Englannissa vuonna 1782. Pétion de Villeneuve valittiin kolmannen säädyn edustajana Chartresista vuoden 1789 säätyjen yleiskokoukseen. Sitä seuranneessa perustuslakia säätävässä kansalliskokouksessa hän johti Maximilien Robespierren ja François Buzot’n kanssa pientä radikaalia demokraattista oppositioryhmää, joka vaati muun muassa äänioikeuden antamista myös alemmille yhteiskuntaluokille. Pétion de Villeneuve toimi pari viikkoa kansalliskokouksen puhemiehenä joulukuussa 1790. Hän oli myös Pariisin rikostuomioistuimen presidenttinä vuonna 1791. Kansalliskokous lähetti hänet yhdessä Antoine Barnaven ja Victor de Fay de La Tour-Maubourgin kanssa saattamaan kuningas Ludvig XVI:n takaisin Pariisiin tämän kesäkuun 1791 pakoyrityksen jälkeen. Pétion de Villeneuve oli lyhyesti jakobiiniklubin puheenjohtajana syksyllä 1791 ja uudelleen syksyllä 1792.


title: Jérôme Pétion de Villeneuve

text: Pétion de Villeneuve tuli 18. marraskuuta 1791 Pariisin määriksi eroamaan joutuneen Jean-Sylvain Baillyn tilalle. Hän liittoutui tämän jälkeen maltillisten tasavaltalaisten ryhmän eli girondistien kanssa, mutta säilytti edelleen hyvät suhteet myös Robespierren johtamiin jyrkempiin jakobiineihin. Hän ei yrittänyt pysäyttää pariisilaisia kansanjoukkoja näiden tunkeutuessa 20. kesäkuuta 1792 suuressa mielenosoituksessa kuninkaalliseen Tuileries’n palatsiin nöyryyttämään kuningas Ludvig XVI:tta. Kuningasmieliset pitivät Pétion de Villeneuven toimettomuutta sopimattomana, joten Pariisin departementin johto erotti hänet määrin tehtävästä 6. heinäkuuta, mutta lakiasäätävä kansalliskokous kumosi erottamisen 13. heinäkuuta. Pétion de Villeneuve esitti 3. elokuuta kansalliskokoukselle Pariisin äänestysalueiden vaatimuksen kuninkaan erottamisesta, mutta pysyttäytyi passiivisena monarkian kumonneen kansannousun yhteydessä viikkoa myöhemmin. Hän säilytti aluksi asemansa myös uuden hallinnon alaisena, mutta menetti vaikutusvaltaansa radikaalimmille aineksille eikä kyennyt esimerkiksi estämään syyskuun murhia.


title: Jérôme Pétion de Villeneuve

text: Pétion de Villeneuve valittiin uuteen kansalliskonventtiin Eure-et-Loirin edustajana, ja hän toimi konventin ensimmäisenä puhemiehenä kaksi viikkoa syys–lokakuussa 1792. Hänet valittiin vielä uudelleen Pariisin määriksi 4. lokakuuta, mutta hän erosi virasta vain 11 päivää myöhemmin. Sen jälkeen hän keskittyi työhönsä kansalliskonventissa. Oltuaan aluksi puolueeton hän kääntyi vähitellen Robespierren johtaman vuoripuolueen vastustajaksi ja tuki girondisteja näiden vastustaessa lisääntyvää poliittista väkivaltaa ja anarkiaa. Hän äänesti kuitenkin enemmistön mukana Ludvig XVI:n kuolemantuomion puolesta. Pétion de Villeneuve oli yksi niistä 29:stä girondistiedustajasta, jotka erotettiin kansalliskonventista 2. kesäkuuta 1793 girondistivastaisen kansannousun painostuksesta. Hänet asetettiin kotiarestiin Pariisissa, mutta hän pakeni 23. kesäkuuta.


title: Jérôme Pétion de Villeneuve

text: Pétion de Villeneuve yritti yhdessä muiden lainsuojattomiksi julistettujen girondistijohtajien kanssa nostattaa vuoripuolueen vastaan suunnattua kapinaa ensin Caenissa ja sitten Bordeaux’ssa, mutta kumpikin hanke epäonnistui. Sen jälkeen hän pakeni Gironden maaseudulle, jossa hän onnistui piilottelemaan lähes koko terrorin ajan. Jouduttuaan jälleen jättämään piilopaikkansa Pétion de Villeneuve ja hänen kanssaan ollut Buzot tekivät ilmeisesti itsemurhan kesäkuussa 1794. Heidän ruumiinsa löydettiin susien raatelemina pellolta läheltä Saint-Émilionia 26. kesäkuuta.


title: Männedorf

text: Männedorf on kaupunki Sveitsissä Zürichin kantonissa. Siellä oli vuoden 2017 lopulla 10 957 vakinaista asukasta.


title: Männedorf

text: Männedorf sijaitsee Zürichinjärven itärannalla viitisentoista kilometriä Zürichistä kaakkoon.


title: Männedorf

text: Zürichinjärven itärantaa seuraileva SBB:n rautatie ja valtatie 17 () Zürichistä Rapperswiliin kulkevat Männedorfin kautta. Kaupungista on ZSG:n (Zürichsee Schifffahrtsgesellschaft) säännöllinen laivayhteys Zürichinjärven yli Wädenswiliin, ja Zürichin ja Rapperswilin väliset risteilylaivat poikkeavat Männedorfissa.


title: Zollikon

text: Zollikon on kaupunki Sveitsissä Zürichin kantonissa. Siellä oli vuoden 2017 lopulla 12 983 vakinaista asukasta.


title: Zollikon

text: Zollikon sijaitsee Zürichinjärven itärannalla viitisen kilometriä Zürichistä kaakkoon.


title: Zollikon

text: Zürichinjärven itärantaa seuraileva SBB:n rautatie ja valtatie 17 () Zürichistä Rapperswiliin kulkevat Zollikonin kautta. Kaupungista on ZSG:n (Zürichsee Schifffahrtsgesellschaft) säännöllinen laivayhteys Zürichiin ja Rapperswiliin.


title: Cunningham (loistoauto)

text: Jas. Cunningham & Son oli 1815 Pohjois-Irlannin Down-kreivikunnassa syntyneen James Austin Cunninghamin vuonna 1831 vanhemman veljensä perässä Yhdysvaltoihin muutettuaan vuonna 1838 yhdessä työkavereidensa James W. Kerrin ja Blanchard Deanin kanssa laadukkaiden vaunujen valmistamista varten perustamasta "Kerr, Cunningham & Company"-yhteisyrityksestä syntynyt perheyritys. Cunningham otti kantaakseen talouslaman vuoksi vararikkoon ajautuneen yhteisyrityksen velat, jatkoi toimintaa, ja pystyi 1840-luvun aikana sitkeällä työllään nostamaan sen taas tuottavaksi. Yrityksen nimi vaihtui 1868 "Jas. Cunningham & Son":iksi, kun James Cunninghamille oli vuonna 1842 syntynyt poika Joseph Thomas Cunningham. Käännerikkaiden tapahtumien kautta korkealaatuisia vaunuja, sitten myös korkealaatuisia automobiileja valmistaneesta perheyrityksestä syntyi monilla muillakin saroilla toiminut monialayritys. Suvun käsissä vuoteen 1968 asti säilynyt yhtiö jatkoi yrityskaupan jälkeen Rochesterissa myös toimineen "Gleason Works"-yrityksen Cunningham Corporation-nimisenä divisioonana mm. kytkentätaulujen valmistusta vuoden 1977 lakkauttamiseensa asti, jolloin tekninen edistys digitaalisiin laitteisiin syrjäytti sen sähkömekaaniset tuotteet.


title: Cunningham (loistoauto)

text: Cunninghamin vaunujen ja sittemmin autojenkin alustojen juokseva numerointi alkoi vuonna 1849 numerosta 1, ei siis sisällä alkuvuosien 1839-1849 valmistusta tämän aineiston tuhouduttua yhtiön "State Street"-kadulla sijainneiden toimitilojen tulipalossa vuonna 1848, ja omien ajoneuvojen valmistuksen (vaunut, moottorivaunut, autot) päättyessä vuonna 1936 alustoja oli kertynyt kaikkiaan 33 174 kappaletta.


title: Cunningham (loistoauto)

text: 1800-luvun loppua kohti hautausvaunujen markkinoita dominoineen vaununrakennuksen rinnalla Cunningham ryhtyi tutkimaan moottoriajoneuvojen valmistamista vaunujensa rinnalla Duryea-veljesten kanssa vuonna 1896 (veljesten vuosina 1895-1917 toiminut Duryea Motor Wagon Company oli ensimmäinen yhdysvaltalainen autonvalmistaja), mikä ei kuitenkaan johtanut yhteistyön aloittamiseen. Cunningham-yhtiön omat kokeet jatkuivat sähköautoilla vuosina 1907-1908 (neljä prototyyppiä), ja vuonna 1909 nyt "Continental"-polttomoottorilla varustettujen tuotteiden kautta syntyi Cunningham-nimeä kantava yhdysvaltalainen automerkki. Yhtiö tunnettiin käsityönä erittäin laadukkaasti valmistetuista autoistaan, jotka kuuluivat valmistusaikanaan Yhdysvaltain kalleimpiin, mutta vuosina 1909-1912 Cunningham valmisti hienoja autokoreja myös korkeimpaan hintaluokkaan lukeutuviin mm. Cadillac-, Chalmers- ja Peerless-autoihin. Cunninghamin oma V8-moottori tuli käyttöön vuonna 1916 (kaksi vuotta Cadillac-V8:n jälkeen, minkä katsotaan olevan ensimmäinen sarjatuontanto-V8), joskin yhtiö oli valmistanut moottorinsa itse jo vuoden 1910 "Model H"-mallista (nelisylinterinen) lähtien. Monet autojen apulaitteista ja komponenteista ostettiin alansa laadukkaimmilta toimijoilta. Omien autojensa valmistuksen rinnalla Cunningham toimitti myöhempinäkin vuosina koreja etenkin hautausautoihin ja ambulansseihin esimerkiksi Cadillac-, Franklin- (yksi V12-moottorin "Series 17"-Franklin), Lincoln-, Packard- ja Pierce-Arrow-alustojen pohjalta.


title: Cunningham (loistoauto)

text: Vuonna 1916 esitellyn, V8-moottorinsa vuoksi "Series V":ksi nimetyn mallisarjan kautta Cunningham nousi suuresti arvostetuksi merkiksi, joka oli maineeltaan Yhdysvaltain vastine Rolls Royce-autoille. V-mallisarja ei käyttänyt vuosimalleja, vaan malli edistyi sarjoina (1-10) erinäisillä koon ja tekniikan muutoksilla. Vuonna 1919 V-3:lla saavutettiin AAA:n nopeusennätysajoissa uudet merkkipaalut 6, 8 ja 10 mailin matkalla, ja ennätyksiä juhlistaakseen se valmisti 1920-luvun alussa sarjan samanlaisella aerodynaamisella veneperällä varustettuja "De Palma Speedster"-autoja, joskaan Cunningham ei muutoin osallistunut kilpailutoimintaan. Yhtiön autonvalmistus saavutti lakipisteensä vuonna 1920, kun vuosimyynti saavutti 3,2 miljoonaa taalaa. Kallein Cunningham-auto oli vuosina 1924-1925 liikemies-ilmailupioneeri, majuri M.K.Lee`lle valmistettu, 148 tuuman alustalla varustettu umpilimusiini (myös kuljettajan tila oli katettu) mallisarjasta V-4, jossa oli teknisen lisävarustelun ohella muun muassa 42 erilaista mittaria tai laitetta, ja paikallisen "Stromberg-Carlson":in autoradio. Lähde arvelee kokonaishinnan olleen aikakaudelleen uskomattomat 15 000 taalaa, joista lähes 9 000 taalaa koostui autoyksilön lisävarusteluista - tämä siis perusauton erittäin korkean ilmoitetun listahinnan (6 000-8 100 taalaa, lyhyemmillä 132-142 tuuman alustoilla) päälle. Laskimenmukaan 15 000 USD:n (1925) tulon vasta-arvo BKT/capita-kehityksen pohjalta laskettuna on nykyrahassa noin 1 140 000 US-dollaria (vuoden 2017 tiedoin).


title: Cunningham (loistoauto)

text: Kilpailun kiristyessä 1920-luvulla Cunninghamin käsityönä yhä valmistamien, jo kovin vanhanaikaisilta kilpaileviin teollisuustuotteisin verrattuna näyttäneiden autojen (kuva; 1922 Cunningham V-4, tyypilliset patamaiset valonheitinkuoret) kysyntä laantui, ja omien henkilöautomallien valmistus loppui vuonna 1931 esitellyn "Series V-10"-alustan esittelyn myötä, koska yritys ei halunnut (""muotioikut korvasivat kestävän tyylin"", Hinrichs) eikä tarvittavan suurinvestoinnin vuoksi kyennytkään hankkimaan korien ja moottoreiden teolliseen valmistukseen tarvittavia koneita ja laitteita. Talouslamalla oli myös merkitävä vaikutus tapoihin: vaikka Cunninghamin tyypilliset asiakkaat eivät köyhtyneetkään vaikeina aikoina, oli vaurauden yletön korostamimen suureellisilla taloilla tai ajoneuvoilla tullut sopimattomaksi. Jo valmistuneita Series V-10:n alustoja tarjottiin kuitenkin muualta hankittavien alustojen rinnalla ammattikäyttöön koritettaviksi vielä vuoteen 1933 asti, kunnes näiden varasto oli myyty loppuun. Moottoriajoneuvojen korienkin valmistus päättyi vuoden 1936 lopussa. Aineiston perusteella historioitsija ja Cunningham-yhtiön muinainen työntekijä Winfried D. Yengst päätyi 1950-luvun lopun tutkimustensa jälkeen vuosien 1907-1936 aikana valmistettujen Cunningham-automobiilialustojen kokonaismäärään 5 621 kappaletta.


title: Cunningham (loistoauto)

text: Talouslama ja päätoimialan tyrehtyminen tuotti perheen kolmannen sukupolven Augustine ja Francis Cunninghamille sekä heidän serkulleen James Dryerille päänvaivaa löytää perheyhtiölle korvaavaa toimintaa. Ambulanssien ja hautausautojen korien valmistuksen, sekä hätäratkaisuna vähentyneen henkilöstön työllistämiseksi otettujen sekalaisten tuotteiden (mm. turvavöitä, jopa metallisia vyönsolkia) ohella Cunningham valmisti 1920-luvun lopulta 1930-luvulle useita yksityis- ja rahtilentokoneiden prototyyppejä: yhtiön vauras asiakaskunta oli ilmeinen kohderyhmä sellaisille, mutta 1920-luvun lopun optimistinen visio lentokoneiden tulosta autojen rinnalle ja jopa korvikkeiksi ei suuren talouslaman puhjettua vielä toteutunutkaan. Yksimoottorisia Cunningham-prototyyppejä mallista riippuen vain hitusen kookkaampi, mutta kaksimoottorisena turvallisemmaksi mielletty Beechcraft Model 18 (1937-1969) olisi suurmenestys liikelentokoneena muutamaa vuotta myöhemmin. Lähde (1) tietää kuitenkin, että kolmesta Cunningham PT6-koneesta kaksi olisi vielä 2000-luvun alussa ollut museoituna sekä keräilijällä Alaskassa. Cunningham-johto tunnisti myös oikein ja kaukokatseisesti, että puolustusvoimat olisivat vakaa ostaja - se oli jo Suuren sodan aikana valmistanut sota-ajan tuotteita - ja aloitti jo vuonna 1927 kokeellisten kevyiden panssarivaunjen, sitten myös edistyksellisen telaketjuratkaisun kehittelyn yhteistyössä ryhmän uudistushaluisia sotilasjohtajia (mm. Adna R. Chaffee, George S. Patton, Levin H. Campbell) kanssa, jotka osasivat ennakoida sodankäynnin muuttumisen liikkuvaksi (vrt. Saksan samansuuntaiset kehittelyt, sittemmin Salamasota). Tämä toimihaara ei puolustusvoimien vanhakantaisen ajattelun vuoksi lopulta kantanut hedelmää Cunninghameille, vaikkakin yhtiön valmistamat prototyypit osoittivat ajatuksen toteutuskelpoisuuden, eli loivat tärkeää pohjaa asehaaralle: Yhdysvaltain ensimmäinen täysin saksalaisten ja neuvostoliitolaisten keskiraskaiden panssarivaunujen veroinen taisteluvaunu olisi vasta vuoden 1944 lopulta Ardennien_taistelusta lähtien vähäisinä kappalemäärinä sotatoimiin osallistunut M26 Pershing. Valitettavasti Cunningham-yhtiöllä ei toimintansa supistuttua ollut sodan viimein syttyessä enää telavaunujen valmistukseen tarvittavaa kapasiteettia tai tuotantolaitteitakaan: vuonna 1940 se työllisti enää kuusi henkilöä itse valmistustoiminnassa, ja Dryerin jäätyä pois yhtiö oli enää veljesten Augustine ja Francis yhteisyritys ("partnership"). Aiemman yhteistyön ja suhteiden kautta saadut alihankintatyöt osana Yhdysvaltain sotaponnisteluja toivat jo kuihtuneelle yritykselle kuitenkin uudelleen menestystä ja vaurautta toisen maailmansodan aikana. Vuonna 1942 raskaiden konekiväärien valmistus työllisti 290 henkilöä, vuonna 1943 henkilöstömäärä nousi jo kahdeksaan sataan. Cunningham valmisti nyt mm. raskailla 12,7mm-konekivääreillään varustettuja lentokoneiden tykkitorneja, joiden kautta se kehitti myöhemmin hyödyksi olevaa sähkömekaanista osaamistaan. Rauhan aika palautti yrityksen kuitenkin taas Interbellumin aikana vallinneeseen, neuvottomaan tilaan.


title: Cunningham (loistoauto)

text: Uutta suuntaa etsivä yritys toimi murrosvaiheessa jälleen useilla aloilla toimintansa ylläpitämiseksi - se valmisti muun muassa pienmoottoreita puutarhakoneisiin, ja sisustuksia suosioon nousseisiin matkavaunuihin - mutta 1950-luvun alussa kova kilpailu alkoi kuristaa sitä. Aiempi yhteistyö rochesterilaisen "Stromberg-Carlson":in kanssa osoittautui pelastukseksi. Siellä toiminut Andrew W. Vincent oli vuonna 1946 jäänyt pois päivätyöstään kehitelläkseen edistyksellistä koneellista puhelujen matriisi-kytkentätaulua, mikä tekisi puhelujen käsin kytkemisen ("sentraali-Santrat") tarpeettomaksi. Ajatus ei ollut sinänsä uusi, vastaavia laitteistoja oli jo kehitelty muuallakin, mutta Vincent oivalsi ajatella kytkentätaulun perusperiaatteet uusiksi. Vuonna 1951 prototyyppi oli valmis, ja Vincent etsi yhtiötä valmistamaan tuotettaan. Nuorempi Cunningham-veljeksistä, Francis, oli avoimempi ajatukselle: hän palkkasi Vincentin yhtiöön, osti hänen patenttinsa, ja yhdessä he pääsivät aloittamaan tuotekehittelyn vuonna 1952. Vincent, ja Francis Cunninghamin poika Peter ryhtyivät kauppaamaan laitetta: puhelinyhtiöt eivät olleet kiinnostuneita, mutta sovelluskohteita löytyi nousevilta televisio- ja automatisoitujen teollisuuden tuotantolaitteiden aloilta. Potentiaalisilta käyttäjiltä kerätty palaute ja havainnointi johtivat vuonna 1953 tuotannon sijaan kytkentätauluissa ilmenneiden puutteellisuuksien korjaamiseen. Perheyrityksen ja sen keskeisten henkilöiden sinnikkyys valtavien haasteiden edessä tuotti kolmen vuoden kehittelyjakson jälkeen tulosta perusratkaisun monenlaisina prototyyppisovelluksina, ja marraskuussa 1956 aloitettu myynti- ja valmistustoiminta toi kiihtyvää kysyntää 1950-luvun edetessä. Asiakkaiksi tulivat Yhdysvaltain johtavat yritykset ja yhteisöt: muun muassa NASA käytti Cunninghamin tuolloin hyvin edistyksellisiä tuotteita avaruusohjelmansa kaudella 1960-luvulle asti (viite 2, kuvia). Perheen kolmas sukupolvi ehti vielä nähdä yhtiönsä uuden kukoistuskauden alkaneen: Augustine kuoli vuonna 1957, Francis seuraavana vuonna 1958, jolloin Peter nousi virallisesti Cunningham-yhtiön johtajaksi.


title: Cunningham (loistoauto)

text: Peter F. Cunningham myi tämän yhä kukoistavan liiketoiminnan 9.10.1968 Rochesterissa toimivalle koneenrakentajalle, "Gleason Works"-yhtymälle, jonka alaisuudessa Cunningham Corporation`iksi uudelleen nimetty divisioona jatkoi vuoteen 1977 asti, jolloin divisioonan toiminta ajettiin alas sen tuotteiden käytyä transistori-aikakaudella vanhanaikaisiksi. Mainittu Cunningham hankki sukunsa yhtiön vanhan arkistomateriaalin myöhemmin takaisin Gleason Works`ilta, luetteloi sen, ja lahjoitti aineiston useille lähteessä mainituille museoille 1.5.1973. Eräs yhtiön autoista, vuoden 1928 Four Passenger Touring car meni tässä yhteydessä Smithsonian-museon hallintaan. Cunninghamin valmistavia vaunuja, autoja, ajoneuvoja ja lentokoneita on säilynyt harvalukuisina: lähde vuodelta 2004 mainitsee useita museoituja autoja.


title: Cunningham (loistoauto)

text: James A. Cunninghamin yhtiöllä ei ole mitään tekemistä samaa nimeä kantaneen, Pittsfieldissä Massachusettsissa 1900-1901 toimineen Cunningham Steam Wagon-yrityksen, eikä liioin Briggs S. Cunninghamin kilpa- ja pienenä sarjana kalliita urheiluautoja tieliikennekäyttöön 1950-luvulla valmistaneen Cunningham-yrityksen kanssa. Jäljempi tavoitteli täysin yhdysvaltalaisella tiimillä (auto ja kuljettajat) Le Mansin 24 tunnin ajojen voittoa useaan otteeseen: jalo yritys tuotti palkintosijoja, mutta valitettavasti voitto jäi saavuttamatta.


title: Cunningham (loistoauto)

text: TV-kasvo ja autonharrastaja on elokuussa 2012 julkistanut vuoden 1920 Cunningham-loistoauton esittely- ja koeajovideon (18:56 minuuttia)


title: Kalle Arvola

text: Kalle Arvola -nimisiä henkilöitä ovat olleet:


title: Gino Saltamerenda

text: Luigi Saltamerenda (2. kesäkuuta 1902 Rooma – 25. syyskuuta 1951 Rooma), paremmin tunnettu lempinimellään Gino, oli italialainen näyttelijä, jonka lyhyt ura valkokankaalla kesti vain noin viisi vuotta. Saltamerenda oli tavallinen "kadunmies" ja jo yli 40-vuotias joutuessaan sattumalta näyttelijäksi, Vittorio De Sican tarjottua hänelle osaa elokuvassaan "Sciuscia - viattomat" ("Sciuscià", 1946). Saltamerenda näytteli noin tusinassa elokuvia, joista tunnetuin on De Sican "Polkupyörävaras" (1948), jossa hän auttaa päähenkilöä (Lamberto Maggiorani) varastetun polkupyörän etsimisessä. Saltamerenda näytteli yleensä elokuvissa juuri sitä mitä oli todellisuudessakin, tavallista rehellistä kadunmiestä. Saltamerenda kuoli sydänkohtaukseen 49-vuotiaana.


title: USFL

text: United States Football League (USFL - Yhdysvaltain jalkapalloliiga) oli Amerikkalaisen jalkapallon liiga, jota pelattiin kolme kautta vuosien 1983–1986 aikana.


title: USFL

text: Liiga pelasi kevät-kesäaikataululla jokaisella aktiivisella kaudellaan. Vuonna 1986 alkava kausi oli ajoitettu pelattavaksi syksyn-talven aikana, kilpaillen suoraan pitkäaikaista NFL:ää vastaan. USFL kuitenkin lopetti toimintansa ennen kyseisen kauden alkua.


title: USFL

text: USFL lähti alkuun vuonna 1965 Yhdysvltalaisen David Dixonin ajatuksesta pelata Amerikkalaista jalkapalloa NFL– ja Yliopistosarjojen kausien ulkopuolella.


title: USFL

text: Dixon piti virallisen tilaisuuden vuonna 1982 New Yorkissa, jossa USFL jalkapalloliigan perustamispäiväksi ilmoitettiin 11. toukokuuta 1982. ESPN-kanavan johtotehtävissä työskennellyt Chet Simmons nimettiin uuden liigan edustajaksi.


title: USFL

text: 18. lokakuuta 1984 USFL:n johtajat äänestivät äänin 12-2 1986 alkavan kauden alkamisen siirtämisestä kesältä syksyyn. Tämän johdosta liigasta tulisi suora kilpailija NFL-sarjalle. Heti tämän jälkeen Tampa Bay Banditsin joukkueen omistava John F. Bassett kertoi vetävänsä joukkueensa pois sarjasta. Bassett kuoli syöpään vuonna 1986 ja Banditsin omistajuus siirtyi Lee Scarfonelle, joka päätti joukkueen jatkavan USFL-liigassa.


title: USFL

text: Vuonna 1986 USFL:ää riepoteltiin monella tapaa. He joutuivat luopumaan markkina-alueista, myymään joukkueita ja sopimaan joukkueiden eturistiriitoja niiden omistajien USFL ja NFL riitojen takia.


title: USFL

text: Jouduttuaan heikkoon markkina-asemaan USFL haastoi NFL:n oikeuteen syyttämällä sitä monopoliaseman väärinkäytöstä. Yhtenä tekijänä oli ABC–, CBS– ja NBC–kanavien haluttomuus solmia esityssopimuksia liigan kanssa, koska heillä oli jo sopimus kilpailevan liigan kanssa. Tapauksen loppu oli suunnilleen kuin Pyrrhoksen voitto. Koko tulevaisuutensa voitolle panostanut USFL joutui oikeudessa tulleen häviön jälkeen perumaan vuonna 1986 alkavan kautensa.


title: USFL

text: Vuodesta 2017 USAn presidenttinä toiminut Donald Trump omisti kausina 1984 ja 1985 USFL-joukkueen New Jersey Generals.


title: USFL

text: Vuosina 2013–2014 oli haaveena käynnistää sarja uudelleen. Tähän päivään mennessä ei sarjan palauttamiseksi ole käytännössä kuitenkaan tehty mitään.


title: Miconia robinsoniana

text: Miconia robinsoniana on Galápagossaarilla kasvava melastomakasveihin kuuluva pensasmainen kasvilaji. Sen levinneisyysalue on supistunut vieraslajien takia.


title: Miconia robinsoniana

text: "Miconia robinsoniana" kasvaa 2–5 metriä korkeksi, ja se on usein monioksainen. Lehdet kasvavat vastakkaisesti, ja ne ovat muodoltaan kapean vastapuikeasta soikeisiin tai pitkänpyöreisiin. Lehdet ovat 10–30 senttimetriä pitkiä ja nahkapintaisia.


title: Miconia robinsoniana

text: Kukat ovat jopa 18 senttimetriä pitkien huiskiloiden päissä. Teriö on väriltään purppuramainen. 6–7 millimetriä pitkiä terälehtiä on 4 tai 5 ja heteitä 8–10. Hedelmä on tummanpurppurainen ja pyöreähkö marja, jossa on lukuisia siemeniä.


title: Miconia robinsoniana

text: "Miconia robinsoniana" -lajia kasvaa vain Galápagossaariin kuuluvilla San Cristóbalilla ja Santa Cruzilla. Se elää saarten kosteilla ylänköalueilla.


title: Miconia robinsoniana

text: "Miconia robinsoniana" on vaarantunut laji, ja sen levinneisyysalue on selvästi supistunut. Santa Cruzilla sen ovat syrjäyttäneet monet vieraslajit, erityisesti kiinapuihin kuuluva "Cinchona succirubra".


title: Aleksanteri Hakaniemen diskografia

text: Tämä on suomalaisen laulaja ja lauluntekijä Aleksanteri Hakaniemen diskografia.


title: Luettelo Suomen entisistä meijereistä

text: Luettelo Suomen entisistä meijereistä


title: James Shields (vuonna 1806 syntynyt poliitikko)

text: James Shields (s. 10. toukokuuta 1806 tai 1810 Altmore, Irlanti – k. 1. kesäkuuta 1879 Ottumwa, Iowa, Yhdysvallat) oli Irlannissa syntynyt, mutta sittemmin Yhdysvalloissa vaikuttanut demokraattipoliitikko ja sotilas. Hänen samanniminen setänsä toimi myös poliitikkona.


text: Sotilaana Shields palveli ensin 1846–48 Meksikon-Yhdysvaltain sodassa ja 1861–63 Unionin kenraalina Yhdysvaltain sisällissodassa.


text: Poliitikkona Shields muistetaan erityisesti siitä, että hän on ainoana ihmisenä edustanut Yhdysvaltain senaatissa kolmea eri osavaltiota. Shields pääsi senaattiin ensimmäisen kerran vuonna 1849 Illinois'n senaattorina. Vuonna 1858 hänet valittiin Minnesotan senaattoriksi osavaltion ensimmäisissä senaattorinvaaleissa. Kolmannen kerran Shields valittiin senaattiin Missourin edustajana vuonna 1879 järjestetyissä täytevaaleissa, joissa valittiin uusi senaattori Lewis Bogyn virkakaudesta jäljellä olleiksi kuudeksi viikoksi. Senaatin lisäksi Shields toimi muun muassa Oregonin territorion kuvernöörinä 1848–49.


title: James Shields

text: James Shields on ollut ainakin seuraavien henkilöiden nimi:


title: Protomoropus

text: Protomoropus (nimen merkitys: ”ennen "Moropusta"”) on sukupuuttoon kuollut Chalicotherioidea-yläheimoon kuuluva kavioeläinsuku, joka eli varhaisella eoseenilla. Se tunnetaan vain hampaiden perusteella, jotka löydettiin Mongoliasta 1970-luvulla. Sitä pidettiin aluksi "Hyracotheriumin" lajina, mutta vuonna 2004 julkaistujen tutkimusten perusteella se oli lähempää sukua kalikoteereille. "Protomoropus" oli pieni, noin 45 senttiä pitkä, ja muistutti luultavasti läheistä sukulaistaan "Litolophusta". Chalicotherioidean uskotaan ilmestyneen Aasiassa varhaisella eoseenilla, ja "Protomoropus" oli ryhmän varhaisimpia edustajia. Sen hampaiden yksityiskohdat muistuttivat suuresti ryhmän myöhempien jäsenien hampaita, ja osoittavat Chalicotherioidean jakavan yhteisen esi-isän hevoseläinten, sarvikuonojen ja brontoteerien kanssa.


title: Headbangers Symphony

text: Headbangers Symphony on heavy metal -yhtye Acceptin kitaristin Wolf Hoffmannin toinen soololevy, joka julkaistiin 1. heinäkuuta 2016, yhdeksän vuotta ensimmäisen albumin Classical jälkeen.


title: Headbangers Symphony

text:
Levyllä on yksitoista - alun perin klassisen musiikin säveltäjien teoksia - kappaletta, jotka on sovitettu neoklassisen metallimusiikin tyyliin. Vaikka valtaosa neoklassisen metallimusiikin soittajista on suuntautunut barokkimusiikkiin, Wolf Hoffmann keskittyy tällä albumilla enemmän romantiikan kauden sävellyksiin.
Hoffmann sovitti Beethovenin, Musorgskin, Bizet'n, Vivaldiin, Albinoniin, Mozartin, Tšaikovskin, Puccinin, Massenetin ja Bachin säveltämistä teoksista metalliversioita, jotka italialainen pianisti Melo Mafali nuotitti orkesterille sopivaksi. Levy on nauhoitettu pääasiassa Nashvillessä, Wolf Hoffmannin kotistudiossa lukuun ottamatta Tšekin kansallinen sinfoniaorkesterin osuuksia, jotka on nauhoitettu Prahassa.


title: Headbangers Symphony

text: Levylle nauhoitettiin kaksitoista kappaletta, mutta Prokofievin ‘Dance Of The Knights’ Romeo and Julia baletista jouduttiin jättämään pois levyltä, koska sen julkaisuun ei saatu lupaa riittävän ajoissa.


title: Arvaa kuinka paljon sinua rakastan (televisiosarja)

text: Arvaa kuinka paljon sinua rakastan (engl. "Guess How Much I Love You") on vuosina 2011-2015 julkaistu lapsille suunnattu animaatio. Pikku Pupu ja hänen isänsä Iso Pupu seikkailevat varsinkin Yhdysvalloissa suosittuun Sam McBratneyn kirjoittamaan kuvakirjaan perustuvassa animaatiosarjassa. Puput ja muut eläimet vaeltavat kauniissa metsässä, josta voi löytyä perhosia, kukkia, marjoja, terhoja tai vaikka aarteita. Vuodenaikojen vaihtuessa metsäkin muuttaa luonnettaan. Alun perin australialaisen SLK productionsin tuottamaa ohjelmaa on tehty kaksi kautta ja ne on julkaistu yli 180 maassa.


text: 1. tuotantokausi (2011) 2. tuotantokausi (2015) Tuotantokausi 1 (2011) käännös & ohjaus: Minna Tasanto


text: tuotanto: Uptempo Oy


text: Tuotantokausi 2 Käännös: Fiable Oy


title: TAM Linhas Aéreasin lento 402

text: Tam Airlinesin lento 402 oli reittilento joka syöksyi asuinalueelle lähes heti nousun jälkeen ja kaikki koneessa olleet 89 matkustajaa kuolivat. Onnettomuus oli yksi Brasilian pahimmista lento-onnettomuuksista ja yksi pahimmista oli TAM Airlinesin lento 3054, kun se törmäsi tankkausasemaan ja siinä onnettomuudessa menehtyi 199 henkeä.


title: Australian esihistoria

text: Australian esihistorialla tarkoitetaan aikaa Australian ensimmäisten asukkaiden saapumisesta Australian kolonisaatioon vuonna 1788, jolloin maassa alettiin kirjoittaa tapahtumia johdonmukaisesti ylös. Välikauden arvioidaan kestäneen ainakin 40 000−60 000 vuotta.


title: Australian esihistoria

text: Aikakautta kutsutaan historiallisen ajan sijaan esihistorialliseksi ajaksi, koska Australiasta ei ole löydetty ennen vuotta 1788 kirjoitettuja johdonmukaisia selontekoja tapahtumista. Koko aikakausi kuuluu kivikauteen, koska metallisia työvälineitä ei kehitetty Australiassa koko tuona aikana. Australiassa ei yleisen käsityksen mukaan koskaan siirrytty neoliittiselle kaudelle toisin kuin Uudessa-Guineassa, vaan eurooppalaisten saapumiseen asti asukkaat olivat metsästäjä-keräilijöitä.


title: Australian esihistoria

text: Historiantutkija Yuval Noah Hararin mukaan ensimmäisten asukkaiden matka Australiaan on yksi historian tärkeimpiä tapahtumia, koska koskaan aiemmin ihminen ei ollut poistunut afroaasialaisesta ekologisesta systeemistä.


title: Australian esihistoria

text: Varhaisimmat todisteet Australian asuttamisesta ovat ainakin 65 000 vuotta vanhoja.


title: Australian esihistoria

text: Arkeologit kiistelevät siitä, mitä reittiä Australian asuttajat kulkivat. Yleisesti uskotaan, että ensimmäiset asukkaat olivat nykyisten aboriginaalien esi-isiä, mutta on myös joitain todisteita sitä vastaan. Esimerkiksi Mungojärvestä löytyneistä Australian vanhimmista ihmisjäänteistä otetusta mitokondriaalisesta DNA-näytteestä ei ole löydetty läheistä geneettistä suhdetta nykyisiin aboriginaaleihin. Tiedemaailmassa ei kuitenkaan ole hyväksytty teoriaa laajalti.


title: Australian esihistoria

text: Australia asutettiin pleistoseenikauden loppupuolella kun Australaasian merenpinta oli paljon matalammalla kuin nykyään toistuneiden jäätiköitymisten takia. Ensimmäiset asukkaat saapuivat ilmeisesti meriteitse erään jäätiköitymiskauden aikana, kun Uusi-Guinea ja Tasmania olivat yhdistyneitä Australiaan.


title: Mårten Segercrantz (urheilija)

text: Mårten Anders Segercrantz (29. marraskuuta 1941 Helsinki – 15. lokakuuta 2018) oli suomalainen sulkapalloilija ja hammaslääkäri.


title: Mårten Segercrantz (urheilija)

text: Segercrantz aloitti sulkapalloharrastuksensa kymmenvuotiaana ja osallistui Suomen-mestaruuskisoihin 33 vuotena 1955–1987. Hän voitti mestaruuden kahdesti kaksinpelissä, yhdeksän kertaa nelinpelissä ja neljästi sekanelinpelissä. Hän edusti Suomea 32 kertaa kansainvälisissä turnauksissa sekä toimi valmentajana ja maajoukkueen kapteenina parikymmentä vuotta. Hänellä on toiseksi eniten Suomen-mestaruuksia, kun nuorten ja seniorien luokan voitot lasketaan mukaan. Hän sai Suomen Sulkapalloliiton kultaisen ansiomerkin vuonna 2004.


title: Mårten Segercrantz (urheilija)

text: Työuransa Segercrantz teki hammaslääkärinä. Hän valmistui hammaslääketieteen lisensiaatiksi Helsingin yliopistosta vuonna 1966. Hän piti yksityisvastaanottoa Helsingissä sekä työskenteli Helsingin keskusvankilan hammaslääkärinä 1969–1974 ja opetti Valtion hammasteknikko-opistossa 1972–1990.


title: Luettelo kouluratsastuksen maailmanmestaruuskilpailujen voittajista

text: Luetteloon on koottu kouluratsastuksen maailmanmestaruuskilpailujen voittajat.


title: Bet Shemesh

text: Bet Shemesh on kaupunki Israelin Jerusalemin hallintoalueella. Kaupungin nimi on Raamatullinen. Raamatussa saman nimisiä () paikkoja on useampia. Niistä merkittävin on yhdistetty nykyiseen Tell al-Rumaylaan. Nykyinen kaupunki sai alkunsa kylänä 1800-luvun lopussa ja varsinainen kaupunki perustettiin vuonna 1950. Kaupungin asukasluku oli vuoden 2017 lopussa 114 371.


title: Bet Shemesh

text: Nimi "Bet-Semes" eli auringon huone esiintyy Raamatussa useampien eri paikkojen paikannimenä. Piakka nimeltä Ir-Semes eli auringon kaupunki mainitaan Joosuan kirjassa ensin Danin heimon kaupunkina ja sittemmin Juudaan heimon kaupunkina. Myös Raamatun Simsonin tarinan tapahtumapaikka on Bet-Semesin lähistöllä. Simsonin hepreankielinen nimi "Shimshon" sattaa olla viittaus kaupungin nimeen. Viimeinen maininta kaupungista Raamtussa on 2. aikakirjassa. Raamatullinen kaupunki sijaitsi mahdollisesti Tell al-Rumayla, jossa tyehtyjen arkeologisten tutkimusten mukaan paikka asutettiin ensimmäisen kerran kolmannen vuosituhannen lopulla eaa, eli varhaisella pronssikaudella. Niin sanottu toinen kaupunki kukoisti toisella vuosituhannella eaa. Arkeologisten löydösten perusteella kaupunki oli tuolloin filistealaisten vaikutusvallan alainen. Kaupunki tuhoutui tulipalossa vuosituhannen lopulla mahdollisesti sotaan liittyen. Kaupunki jälleenrakennettiin ja se sai sittemmin israelilaisille tyypillisen kaupunginmuurin. Paikkaa asutettiin ensimmäisen temppelin kaudelle saakka. Sittemmin kaupungilla ei ollut enää linnoituksia ja Rooman valtakunnan aikoina asutus siirtyi läheiseen Ayn Shamsiin. Toorassa paikka mainitaan pienenä kylänä ja Eusebios mainitsee sen sijaitsevan lähellä Eleutheropolista Nikopolikseen (Emmaus) kulkevan tien varrella.


title: Bet Shemesh

text: Raamatuussa muita Bet-Semes-nimellä paikkoja ovat kanaanilaisten linnoitettu kaupunki Naftalin alueella, Isaskarin alueella mahdollisesti lähellä Jordaniaa sijannut kaupunki ja Egyptissä sijannut kaupunki, jossa Raamattu mainitsee sijanneen aurngonjumala Ran temppelin.


title: Bet Shemesh

text: Nykyinen Bet Shemesh sai alkunsa vuonna 1895, jolloin Bulgariasta saapuneet juutalaissiirtolaiset perustivat paikalle Hartuv-nimisen kylän. Siirtolaiset harjoittivat maataloutta, jota hankaloitti veden puute ja hedelmätön maa. Paikalliset joutuivat pakenemaan arabikapinan aikana vuonna 1929, mutta he pääsivät palaamaan vain hieman myöhemmin. Hieman ennen vuotta 1948 paikalle avattiin maatalousoppilaitos ja suuri Shimshon-niminen sementtitehdas. Paikka hylättiin jälleen Israelin itsenäisyyssodan sytyttyä vuonna 1948. Israelilaiset joukot valtasivat alueen 18. syyskuuta samana vuonna ja vuonna 1950 paikalle perustettiin maahan saapuvien siirtolaisten väliaikainen keskus. Varsinaista kaupunkia alettiin rakentaa vuonna 1951 ja tarkoituksena oli varmistaa niin sanotun Jerusalemin käytävän hallinta kiinteällä asutuksella. Vuonna 1969 kaupungin asukasluku oli 10 000 ja oma kuntansa paikasta tuli vuonna 1991. Kaupunki on kasvanut sittemmin nopeasti.


title: Bet Shemesh

text: Bet Shemesh on kaupunkia ympäröivän maaseudun kaupan ja palveluiden keskus. Sen lisäksi kaupungissa on kaksi suurta teollisuusaluetta. Monet paikalliset kätvät töissä Jerusalemissa tai Tel Avivissa.


title: Bet Shemesh

text: Vuoden 2017 lopussa Bet Shemeshin asukasluku oli 114 371. Monet kaupungin asukkaista ovat siirtolaisia ja monet heistä ovat saapuneet entisen Neuvostoliiton alueelta. Suuri osa kaupungin asukkaista on maallisia juutalaisia, mutta Ramat Bet-Shemeshin kaupunginosaan etelässä on asettunut myös uskonnollisia juutalaisia.


title: Botswanan presidentti

text: Botswanan presidentti on sekä Botswanan valtionpäämies että hallituksen johtaja. Presidentti valitaan epäsuoralla vaalilla parlamentissa viisivuotiskaudelle, sama presidentti voidaan valita korkeintaan kahdelle kaudelle.


title: Luettelo Suomen evankelis-luterilaisen kirkon vuoden 1886 virsikirjan virsistä

text: Luettelo Suomen evankelis-luterilaisen kirkon vuoden 1886 virsikirja virsistä lueteloitu sen virsikirjan virret ja sen osiot.


text: Vuoden 1886 virsikirja tunnetaan myös nimellä Uusi Suomenkielinen Wirsikirja. Se korvasi vuonna käyttöön otetun Vanhan virsikirjan.


title: Talvisodan muistoristit

text: Talvisodan muistoristit ovat mitalien tapaan pidettäviä ristin muotoa noudattelevia merkkejä muistoksi osallistumisesta talvisotaan jollain taistelualueella. ,


title: Talvi- ja jatkosodan muistoristit

text: Talvi- ja jatkosodan muistoristit ovat kunniamerkkien tapaan pidettäviä huomionosoituksia sotiin osallistuneille.


title: Jatkosodan muistoristit

text: Jatkosodan muistorisrit ovat kunniamerkkien tapaan pidettäviä tunnustuksia jatkosotaan osallistumisesta.


title: Etelä-Afrikan rautatieliikenne

text: Etelä-Afrikan rautatieliikenne on yksi Etelä-Afrikan liikenneverkon tärkeimmistä osa-alueista. Rataverkko on Afrikan mantereen laajin ja kehittynein ja palvelee kaikkia maan suuria kaupunkeja. Hieman yli 20 000 kilometrin kokonaispituus tekee rataverkosta maailman 15. pisimmän. Lähes koko rataverkko on valtiollisen Transnet-yhtymän omistuksessa.


title: Etelä-Afrikan rautatieliikenne

text: Etelä-Afrikan ensimmäinen rautatie oli 3,2 kilometrin pituinen satamarata, joka avattiin Durbanissa vuonna 1860. Kapkaupungin ja Wellingtonin välisen 72 kilometrin pituisen rautatien rakennus oli aloitettu jo ennen, mutta viivästyksien vuoksi yhteys avattiin vasta vuonna 1862. Seuraavina vuosina koko Kapmaan alueella aloitettiin merkittävä määrä uusia rautatieprojekteja.


title: Etelä-Afrikan rautatieliikenne

text: Transvaalissa, nykyisen Etelä-Afrikan pohjoisosassa, buurit rakensivat kaksi rataosuutta erillään brittiläisen Kapmaan alueen rautateistä: Pretoriasta Portugalin Itä-Afrikan Lourenço Marquesiin sekä lyhyempi yhteys Pretorian ja Johannesburgin välille. Vuonna 1898 brittien ja buurien rautatiet yhdistettiin yhtenäiseksi kokonaisuudeksi. 1910-luvulla rataverkko oli pitkälti valmis ja yhdisti kaikki suuret kaupungit toisiinsa. Vaikka rataverkko ulottui jo tällöin maan rajojen ulkopuolelle, jopa Pohjois-Rhodesiaaan, nykyiseen Sambiaan, asti, Cecil Rhodesin suunnitelma yhtenäisestä rautatieyhteydestä Kapkaupungista Kairoon ei kuitenkaan koskaan toteutunut. Alueen siirtomaiden yhdistyessä Etelä-Afrikan unioniksi vuonna 1910 myös rautatiehallinto uudistettiin ja vastuu rautateistä keskitettiin valtiolliselle South African Railways and Harbours -yhtiölle. Rataverkon sähköistäminen aloitettiin Pietermaritzburgissa 1920-luvulla.


title: Etelä-Afrikan rautatieliikenne

text: Rautatiehallinto uudelleenorganisoitiin 1980-luvulla ja yksittäisen valtionyhtiön sijaan rataverkko siirtyi valtion alaisen Transnet-yhtymän alaisuuteen. Osa rautatieliikenteeseen liittyvistä toiminnoista on sittemmin yksityistetty, mutta rataverkko itsessään on edelleen lähes kokonaan valtion omistuksessa.


title: Etelä-Afrikan rautatieliikenne

text: Maan tieverkoston laajentumisen ja moottoriteiden laadun kohenemisen johdosta rautatiet ovat menettäneet suosiotaan matkustustapana erityisesti pidemmillä matkoilla. Vaikka paikallisjunat ovatkin suuressa suosiossa kaupunkialueilla, on useita pidemmän matkan vuoroja jouduttu lakkauttamaan tai harventamaan, minkä vuoksi enää alle puolet maan rataverkosta on aktiivisessa käytössä. Tavaraliikenteellä on nykyään entistä tärkeämpi merkitys maan rautatieliikenteessä, ja se pitääkin useita muuten vähäisessä käytössä olevien rataosuuksien ylläpitoa taloudellisesti kannattavana.


title: Etelä-Afrikan rautatieliikenne

text: Transnet ja Etelä-Afrikan rautatiet yleensä ovat erityisen tunnettuja luksusjunistaan, kuten Kapkaupungin ja Pretorian välillä kulkevasta "Blue Train" -junasta ja Rovos Rail -yhtiön "Pride of Africa" -junasta. Ensimmäisenä mainittua pidetään usein yhtenä maailman hienoimmista luksusjunista, ja 1 600 kilometrin junamatka "Blue Trainilla" on yksi maan turistivalteista.


title: Etelä-Afrikan rautatieliikenne

text: Paikallisten suosiossa ovat suurimpia kaupunkialueita palvelevat Metrorail-paikallisjunat, joiden kohderyhmänä ovat erityisesti vähätuloisemmat eteläafrikkalaiset. Gautengin, Länsi-Kapin, Itä-Kapin ja KwaZulu-Natalin provinsseja palvelevalla Metroraililla tehdään päivittäin yli 2 miljoonaa matkaa. Uusin lisäys paikallisliikenteeseen on vuonna 2012 avattu Johannesburgin ja Pretorian välinen Gautrain-paikallisjunarata, joka palvelee alueen lähiöitä sekä OR Tambon kansainvälistä lentoasemaa, joka on maan liikennöidyin.


title: Etelä-Afrikan rautatieliikenne

text: Etelä-Afrikan pitkän matkan rautatieliikenteen johtava yhtiö Shosholoza Meyl liikennöi säännöllisesti maan kaikkien suurten kaupunkien välillä, ja sen verkosto ulottuu maan kaikkiin yhdeksään provinssiin.


title: Etelä-Afrikan rautatieliikenne

text: Lähes koko 20 000 kilometrin rataverkko käyttää 1870-luvulla vakiintunutta 1 067 mm raideleveyttä, sillä se todettiin 1 435 mm normaalileveyttä käytännöllisemmäksi ja edullisemmaksi valinnaksi vuoristoseuduille rakentaessa. Vuonna 2012 avattu Gautrain-järjestelmä käyttää muusta verkosta eroten normaalileveyttä. Osa maan viranomaisista on myös ehdottanut kokonaan normaalileveyteen siirtymistä.


title: Etelä-Afrikan rautatieliikenne

text: Noin 50–80 % maan rataverkosta on sähköistetty. Suurin osa junista, muun muassa kaikki paikallisliikenne, käyttää 1920-luvulla käyttöön otettua 3000 V tasajännitettä. 1980-luvusta lähtien eräillä rataosuuksilla on otettu käyttöön myös 25 kV ja 50 kV vaihtojännitteet, jotka ovat erityisesti tavara- ja malmijunien käytössä.


title: Etelä-Afrikan rautatieliikenne

text: Maan rataverkko on yhdistetty Namibian, Botswanan, Zimbabwen, Lesothon, Swazimaan ja Mosambikin, eli kaikkien Etelä-Afrikan naapurimaiden, rataverkkoihin. Mosambikin rata on kuitenkin huonossa kunnossa, ja Namibiaa lukuun ottamatta muihinkaan maihin ei ole säännöllistä matkustajaliikennettä. Namibian valtiollinen rautatieyhtiö TransNamib liikennöi matkustajajunilla Etelä-Afrikan Upingtonin kaupunkiin, josta ei kuitenkaan ole matkustajaliikennettä muualle Etelä-Afrikkaan.


title: Radiola (yleisradio)

text: Radiola oli Helsingin radioamatöörikerhon perustama Helsingin ensimmäinen yleisradioasema. Helsingin radioamatöörit olivat jo tammikuussa 1923 lähettäneet konsertin radioitse, ja perustivat myöhemmin Radiolan yleisradioasemakseen. Keväällä 1924 mennessä Radiolan lähetysteho oli saatu lisätyksi jo 500 W:iin saakka. Radiolalle sallittiin myös enintään 600 metrin aallonpituudet radiolähettämiseen.


title: Radio (lehti)

text: Radio oli Suomen radioharrastajien lehti. Se ilmestyi 1924-1928 ja kirjoitti amatööriradioista ja yleisradioista sekä radiotekniikasta kansantajuisesti. Kansalliskirjaston digitaalisissa aineistoissa ovat ilmestyneet lehdet digitoituina.


title: Radio (lehti)

text: Lehteä kustansi Juho Kaupin, Oskari Kaupin ja Karl Frithiof Puromiehen omistama, Juho Kaupin 1912 perustama Kirja-Osakeyhtiö Tieto, joka jatkoi toimintaansa 1941:ään asti. Yhtiö ehti kustantaa noin kuuttakymmentä erilaista nimikettä toimintansa aikana.


title: Panfilo de Narváez

text: Panfilo de Narváez (s. noin 1478 – kadonnut marraskuussa 1528) oli espanjalainen konkistadori ja tutkimusmatkailija. Narváez katosi Meksikonlahdella johtaessaan espanjalaista retkikuntaa Floridaan vonna 1528.